open-index/open-wikipedia-markdown huggingface dataset:
ഫ്രെഡറിക് ലെബോയർ

**ഫ്രെഡറിക് ലെബോയർ** (1 നവംബർ 1918 - 25 മെയ് 2017) ഒരു ഫ്രഞ്ച് പ്രസവചികിത്സകനും എഴുത്തുകാരനുമായിരുന്നു. 1974-ൽ പുറത്തിറങ്ങിയ *ബർത്ത് വിത്തൗട്ട് വയലൻസ്* എന്ന പുസ്തകത്തിലൂടെയാണ് അദ്ദേഹം കൂടുതൽ അറിയപ്പെടുന്നത്, ഇത് മൃദുലമായ ജനന വിദ്യകൾ ജനപ്രിയമാക്കി, പ്രത്യേകിച്ചും നവജാത ശിശുക്കളെ ചെറുചൂടുള്ള വെള്ളത്തിൽ മുക്കിവയ്ക്കുന്ന രീതി - ഇത് "ലെബോയർ ബാത്ത്" എന്നറിയപ്പെടുന്നു. ഗർഭപാത്രത്തിൽ നിന്നു പുറം ലോകത്തേക്ക് വരുമ്പോൾ ജനനത്തിന്റെ ആഘാതം പരിമിതപ്പെടുത്താൻ ചൂടുള്ള മുറിയിൽ വെളിച്ച കുറവും നിശബ്ദതയും വേണമെന്ന് അദ്ദേഹം വാദിച്ചു,[റെയ്നോൾഡ്സ്, കോൺസൈസ് എൻസൈക്ലോപീഡിയ ഓഫ് സ്പെഷ്യൽ എജ്യുക്കേഷൻ, 138].

## ജനനം
ലെബോയർ യൂണിവേഴ്സിറ്റി ഓഫ് പാരീസ് സ്കൂൾ ഓഫ് മെഡിസിനിൽ നിന്ന് ബിരുദം നേടി. അദ്ദേഹത്തിന്റെ സ്വന്തം ജനനം ആഘാതകരമായിരുന്നു, അനസ്തെറ്റിക്സ് ലഭ്യമല്ലാത്തതിനാൽ, പ്രശ്നങ്ങളുണ്ടായി. ലെബോയർ തനിക്ക് ജനനത്തോടുള്ള താൽപര്യം വർദ്ദിക്കുന്നതിന് കാരണമായി ഈ അനുഭവവും പറയുന്നു.

## ജല ജനനങ്ങൾ
ലെബോയർ പലപ്പോഴും ജല ജനനങ്ങളുടെ വക്താവായി തെറ്റിദ്ധരിക്കപ്പെടുന്നു. ലെബോയറുടെ ശിഷ്യനായ മൈക്കൽ ഓഡന്റ്, താഴ്ന്ന ഇടുപ്പ് വേദന കൈകാര്യം ചെയ്യുന്നതിനുള്ള ഒരു ഓപ്ഷനായി ആശുപത്രികളിൽ പ്രസവിക്കൽ കുളങ്ങൾ അവതരിപ്പിച്ചതിലൂടെ പ്രശസ്തനായി. തൽഫലമായി, ജലപ്രജനനങ്ങൾ അദ്ദേഹം പ്രോത്സാഹിപ്പിച്ച ഒരു പ്രസവരീതിയായി. 2 മണിക്കൂറിലധികം വെള്ളത്തിൽ മുങ്ങിക്കിടക്കുന്നത് പ്രസവത്തിന്റെ പുരോഗതി കുറയ്ക്കുമെന്ന് ഓഡന്റ് പ്രസ്താവിച്ചു. താഴത്തെ അരക്കെട്ടിലെ വേദന കുറയ്ക്കുന്നതിനുള്ള ഫലപ്രദമായ രീതി ഓഡന്റ് വികസിപ്പിച്ചെടുത്തു. ഗേറ്റ് കൺട്രോൾ തിയറി ഓഫ് പെയിൻ അനുസരിച്ച്, ഓഡന്റ് അരക്കെട്ടിലെ ചർമ്മത്തിന്റെ ഉപരിതലത്തിനടിയിൽ അണുവിമുക്തമായ വെള്ളം കുത്തിവച്ചു. ഈ രീതി വേദനയുടെ ഒരു പ്രാദേശിക ഉറവിടം ഉണ്ടാക്കി, ഇത് പ്രസവസമയത്ത് താഴത്തെ അരക്കെട്ടിൽ സ്ത്രീകൾക്ക് അനുഭവപ്പെടുന്ന കൂടുതൽ കഠിനമായ പ്രാദേശിക വേദന കുറയ്ക്കുന്നു. നോൺ-ഫാർമക്കോളജിക്കൽ പെയിൻ മാനേജ്മെന്റിന്റെ ഈ രീതി വളരെ ലളിതമായി കാണാമെന്നതിനാൽ, ഒഡന്റ് സമാനമായ രീതിയിലുള്ള വേദന മാനേജ്മെൻറ് നൽകാൻ കഴിയുന്ന ബർത്ത് പൂൾ അവതരിപ്പിച്ചു. പല സ്രോതസ്സുകളും മനുഷ്യർ വെള്ളത്തിൽ ജനിക്കണമെന്ന വിശ്വാസത്തെ മിഷേൽ ഓഡന്റിലേക്ക് തെറ്റായി ആരോപിക്കുന്നു. ഈ ഓപ്ഷൻ സാധ്യമാണെന്ന് അദ്ദേഹം പ്രസ്താവിച്ചു, എന്നിരുന്നാലും താൻ ഒരു രീതിയും പ്രോത്സാഹിപ്പിക്കുന്നില്ല, ഏത് രീതിയും നന്നായി മനസ്സിലാക്കാൻ വിവരങ്ങളിലേക്ക് മാത്രമാണ് അദ്ദേഹം വിരൽ ചൂണ്ടുന്നത്. ലെബോയർ തന്നെ വാട്ടർ ബർത്ത് എന്ന ആശയത്തിന് എതിരാണ്. 

1975-ൽ പുറത്തിറങ്ങിയ *ഗിവിംഗ് ബർത്ത്: ഫോർ പോർട്രെയ്‌റ്റ്സ്* എന്ന ഡോക്യുമെന്ററിയിൽ "birth without violence (അക്രമമില്ലാതെയുള്ള ജനനം)" എന്ന തന്റെ തത്ത്വചിന്തയെക്കുറിച്ച് ലെബോയർ ദീർഘമായി സംസാരിക്കുന്നു.

## മരണം
2017 മെയ് 25-ന് 98-ആം വയസ്സിൽ ലെബോയർ അന്തരിച്ചു.  

## കുടുംബം
പ്രമുഖ ഫ്രഞ്ച് സൈക്യാട്രിസ്റ്റായ മരിയോൺ ലെബോയറുടെ അമ്മാവനായിരുന്നു ഫ്രെഡറിക് ലെബോയർ. 

## ഗ്രന്ഥസൂചിക

* *ബർത്ത് വിത്തൗട്ട് വയലൻസ്*  (1974)
* *ലവിംഗ് ഹാൻഡ്സ്: ദി ട്രഡീഷണൽ ആർട്ട് ഓഫ് ബേബി മസാജ്* (1976)
* *ഇന്നർ ബ്യൂട്ടി, ഇന്നർ ലൈറ്റ്* (1978)
* *Si l'enfantement m'était conté* (1996)
* *ബർത്ത് വിത്തൗട്ട് വയലൻസ്* (ഡിവിഡി, 2008-ൽ ന്യൂ എർത്ത് റെക്കോർഡുകളിലൂടെ വീണ്ടും റിലീസ് ചെയ്തു)

## ഇതും കാണുക

* മിഷേൽ ഓഡന്റ്, ജലപ്രജനന രീതി ജനകീയമാക്കിയ ഫ്രഞ്ച് ഫിസിഷ്യൻ
* സ്വാഭാവിക പ്രസവത്തിന്റെ ബ്രാഡ്ലി രീതി
* പ്രീ-പ്രീനാറ്റൽ സൈക്കോളജി

## അവലംബം

## പുറം കണ്ണികൾ

* ഹിംസയില്ലാത്ത ജനനത്തിന്റെ അവലോകനം
* ഫ്രെഡറിക് ലെബോയറുമായുള്ള അഭിമുഖം (സ്പാനിഷിൽ) 

വർഗ്ഗം:ശൈശവം
വർഗ്ഗം:2017-ൽ മരിച്ചവർ
വർഗ്ഗം:1918-ൽ ജനിച്ചവർ
മോയ്സ് പസിയോർനിക്

**മോയ്‌സെസ് ഗോൾഡ്‌സ്റ്റൈൻ പാസിയോർനിക്** (4 ഒക്ടോബർ 1914 - 26 ഡിസംബർ 2008) ഒരു ബ്രസീലിയൻ ഫിസിഷ്യനായിരുന്നു. തെക്കൻ ബ്രസീലിൽ സ്ഥിതി ചെയ്യുന്ന പരാന സംസ്ഥാനത്തെ കുരിറ്റിബ നഗരത്തിലാണ് അദ്ദേഹം ജനിച്ചത്. 1938-ൽ മെഡിസിനിൽ ബിരുദം നേടി. 1959-ൽ അദ്ദേഹം പാരാനെൻസ് സെന്റർ ഫോർ മെഡിക്കൽ റിസർച്ച് സ്ഥാപിച്ചു, പിന്നീട് അതിൻ്റെ ഡയറക്ടറായി.  കാൻസർ തടയുന്നതിനും ഗൈനക്കോളജിക്കൽ സേവനങ്ങൾക്കുമായുള്ള ഈ കേന്ദ്രം ദക്ഷിണ ബ്രസീലിലെ തദ്ദേശീയ റിസർവേഷനുകളിലേക്ക് വ്യാപിപ്പിച്ചു, അക്കാലത്ത് മോയ്‌സ് സ്ക്വാറ്റിംഗ് ജനനത്തെ പിന്തുണച്ചിരുന്നു, കൈൻഗാംഗ് തദ്ദേശീയ ഗോത്രത്തിന് നഗരത്തിലെ സ്ത്രീകളേക്കാൾ ഉറച്ച യോനി പേശികളുണ്ടെന്ന് അദ്ദേഹം അഭിപ്രായപ്പെട്ടു.

നിരവധി പുസ്‌തകങ്ങൾ രചിച്ച അദ്ദേഹം, പരാന അക്കാദമി ഓഫ് ആർട്‌സിൽ, ബ്രസീലിയൻ അക്കാദമി ഓഫ് മെഡിക്കൽ റൈറ്റേഴ്‌സിൽ അംഗമായിരുന്നു, കൂടാതെ ബ്രസീലിലെ പാപ്പ് സ്‌മിയർ സ്‌ക്രീനിംഗ് ടെസ്റ്റിന്റെ തുടക്കക്കാരനുമായിരുന്നു അദ്ദേഹം. ഫെഡറൽ യൂണിവേഴ്‌സിറ്റി ഓഫ് പരാനയിൽ (UFPR), 1952-ൽ അദ്ദേഹം പ്രീ നേറ്റൽ കെയറിന്റെ ചെയർ സ്ഥാപിച്ചു.

2008 ഡിസംബർ 26-ന് ഹൃദയസ്തംഭനത്തെ തുടർന്ന് മോയ്‌സെസ് പസിയോർനിക് അന്തരിച്ചു, 28-ന് കുരിറ്റിബയിൽ അദ്ദേഹത്തെ സംസ്‌കരിച്ചു. 

അദ്ദേഹത്തിന്റെ മകൻ ക്ലോഡിയോ പാസിയോർനിക് തന്റെ ജോലി തുടരുന്നു.

## പ്രസിദ്ധീകരണങ്ങൾ

* (ക്ലോഡിയോ പാസിയോർനിക്കിനൊപ്പം) *Birth in the Squatting Position* (*സ്ക്വാറ്റിംഗ് പൊസിഷനിലെ ജനനം)* (1979) പോളിമോർഫ് ഫിലിംസ്
* (ക്ലോഡിയോ പാസി ജയോർനിക്കിനൊപ്പം) Birth and Rooming-In: Lessons Learned from the Forest Indians of Brazil Birth 1983 (ജ നനവും താമസവും: ബ്രസീലിലെ ഫോറസ്റ്റ് ഇന്ത്യക്കാരിൽ നിന്ന് പഠിച്ച പാഠങ്ങൾ ബർത്ത് 1983 വേനൽക്കാലം);10(2):119.
* Commentary: arguments against episiotomy and in favor of squatting for birth. (വ്യാഖ്യാനം: എപ്പിസോടോമിക്കെതിരായ വാദങ്ങൾ, ജനനത്തിനായുള്ള സ്ക്വാറ്റിംഗിന് അനുകൂലമായി). ജനനം 1990 ഡിസംബർ;17(4):234, 236. ബർത്ത് 1991 ജൂൺ;18(2):119.
* Use of the squatting position for birth (ജനനത്തിനായി സ്ക്വാറ്റിംഗ് സ്ഥാനത്തിന്റെ ഉപയോഗം). ബർത്ത് 1992 ഡിസംബർ;19(4):230-1.

## ഇതും കാണുക

* പ്രസവ സ്ഥാനങ്ങൾ
* ഹ്യൂഗോ സബാറ്റിനോ

## അവലംബം

## പുറം കണ്ണികൾ

* പസിയോർനിക് ക്ലിനിക്ക്
* ഡേവിസ്-ഫ്ലോയിഡ് ആർ മാറുന്ന പ്രസവം: ലാറ്റിൻ അമേരിക്കൻ ഉദാഹരണം മിഡ്‌വൈഫറി ടുഡേ, വാല്യം #84, പേജ്. 9-13, 64-65. ശീതകാലം 2007

വർഗ്ഗം:1914-ൽ ജനിച്ചവർ
വർഗ്ഗം:2008-ൽ മരിച്ചവർ
ഹ്യൂഗോ സബാറ്റിനോ

**ഹ്യൂഗോ സബാറ്റിനോ** ഒരു അർജന്റീന - ബ്രസീലിയൻ ഫിസിഷ്യനും ശാസ്ത്രജ്ഞനും, സാവോ പോളോ സംസ്ഥാനത്തെ കാമ്പിനാസിലെ സ്റ്റേറ്റ് യൂണിവേഴ്സിറ്റി ഓഫ് കാമ്പിനാസിലെ മെഡിക്കൽ സ്കൂളിൽ അഫിലിയേറ്റ് ചെയ്തിരിക്കുന്ന യൂണിവേഴ്സിറ്റി പ്രൊഫസറുമാണ്. സബാറ്റിനോയുടെ പ്രധാന മേഖല പ്രസവചികിത്സയാണ്. സ്ക്വാറ്റിംഗ് പൊസിഷൻ ഉപയോഗിച്ച് നാച്ചുറൽ ചൈൾഡ് ബർത്ത് രീതിയുടെ ഒരു പുതിയ രൂപത്തിന് അദ്ദേഹം സംഭാവന നൽകിയിട്ടുണ്ട്. കുത്തിയിരിക്കുന്ന തരത്തിലുള്ള സ്ക്വാറ്റിംഗ് പൊസിഷൻ കുറഞ്ഞ പേശി പ്രയത്നത്തോടെ, പെൽവിക് അറയിൽ സമ്മർദ്ദത്തിന്റെ വലിയ വർദ്ധനവ് നൽകുന്നതോടൊപ്പം മറ്റേതൊരു സ്ഥാനത്തേക്കാളും ഒരു സ്ക്വാറ്റിൽ ജനന കനാൽ 20 മുതൽ 30% വരെ തുറക്കുന്നതിനും കാരണമാകുന്നു.  പ്രസവത്തിന്റെ രണ്ടാം ഘട്ടത്തിൽ ഇത് ശുപാർശ ചെയ്യപ്പെടുന്നു.

## ജീവിത രേഖ
ഹ്യൂഗോ രണ്ടുതവണ വിവാഹിതനായി, ആറ് കുട്ടികൾ ജനിച്ചു.

## ഇതും കാണുക

* പ്രസവ സ്ഥാനങ്ങൾ
* മോയ്സ് പസിയോർനിക്

## പുറംകണ്ണികൾ

* ഡേവിസ്-ഫ്ലോയിഡ് ആർ മാറുന്ന പ്രസവം: ലാറ്റിൻ അമേരിക്കൻ ഉദാഹരണം മിഡ്‌വൈഫറി ടുഡേ, വാല്യം #84, പേജ്. 9-13, 64-65. ശീതകാലം 2007 
വർഗ്ഗം:ജീവിച്ചിരിക്കുന്നവർ
അന്ന ഷാർലറ്റ് റൂയ്സ്

**അന്ന ഷാർലറ്റ് റൂയ്സ്** അല്ലെങ്കിൽ **ഷാർലറ്റ് ഡിഫ്രെസ്നെ-റൂയ്സ്** (1898 - 1977) ബാക്ടീരിയോളജി, എപ്പിഡെമിയോളജി എന്നീ മേഖലകളിൽ പ്രവർത്തിച്ചിരുന്ന ഒരു ഡച്ച് പ്രൊഫസറായിരുന്നു. പൊതുജനാരോഗ്യത്തിൽ ശുചിത്വത്തിന്റെ വക്താവായി മാറിയ അവർ ജൈവ യുദ്ധത്തിനെതിരായ പ്രചരണവും നടത്തിയിരുന്നു.

## ആദ്യകാല ജീവിതം
ബോൺ റൂയ്‌സിന്റെയും ഏഞ്ചലീന ഗിജ്‌സ്‌ബെർട്ട ഫ്ലെഡെറസിന്റെയും മകളായി ഡെഡെംസ്‌വാർട്ടിലാണ് അന്ന ഷാർലറ്റ് റൂയ്സ് ജനിച്ചത്. ഇളയ സഹോദരി മിയൻ ഒരു ലാൻഡ്‌സ്‌കേപ്പ് ആർക്കിടെക്റ്റായി മാറുകയും അവരുടെ പിതാവിന്റെ ജോലികൾ ഏറ്റെടുത്ത് നടത്തുകയും ചെയ്തു.

സ്വോളിലെ ജിംനേഷ്യത്തിൽ പഠനം നടത്തിയ അന്ന ഷാർലറ്റ് റൂയിസ്, തുടർന്ന് യൂട്രെച്ച് നഗരത്തിൽനിന്ന് ബിരുദം നേടി. അവൾ ഗ്രോനിംഗൻ നഗരത്തിലെ സർവ്വകലാശാലയിൽനിന്ന് വൈദ്യശാസ്ത്രത്തിൽ പിഎച്ച്ഡി പഠനം നടത്തുകയും 1925 ജൂലൈ 3 ന് റാറ്റ്-ബൈറ്റ് ഫിവറിൻറെ കാരണത്തെക്കുറിച്ച് ഒരു തീസിസ് സമർപ്പിച്ച ശേഷം അവിടെനിന്ന ബിരുദം നേടുകയും ചെയ്തു.

## കരിയർ
ആരോഗ്യ മന്ത്രാലയത്തിന് (GG & GD) കപ്പലുകളിൽനിന്നും തുറമുഖത്തെ എലികളിൽനിന്നും പടരാനിടയുള്ള പ്ലേഗിനെക്കുറിച്ച് പഠിക്കാൻ പ്ലേഗ് സ്പെഷ്യലിസ്റ്റായിരുന്ന പ്രൊഫസർ ജെ. ജെ. വാൻ ലോഗെം അവളെ നിയമിച്ചു. 1928-ൽ അവൾ GG യുടെയും GD യുടെയും ലബോറട്ടറികളുടെ ഡയറക്ടറായി നിയമിക്കപ്പെടുകയും, ശുചിത്വത്തെക്കുറിച്ച് അവബോധം സൃഷ്ടിക്കുന്നതിനായി ഒരു ക്ലാസ് രൂപീകരിക്കുകയും ചെയ്തു. മന്ദഗതിയിലുള്ള ലബോറട്ടറി പരിശോധനകൾ കാരണം ചെറിയ അണുബാധയായ വൾവോവാഗിനിറ്റിസ് ബാധിച്ചിട്ടും ഗൊണോറിയയ്ക്ക് ചികിത്സയിലായിരുന്ന ഒരു വലിയ കൂട്ടം സ്ത്രീകളാണ് അവളുടെ ആദ്യകാല കണ്ടെത്തലുകളിൽ ഒന്ന്. ശരിയായ രോഗനിർണയം സ്ത്രീകളെ ജോലിയിൽ തിരികെ കൊണ്ടുവരാനും ലൈംഗികമായി പകരുന്ന അണുബാധയുടെ നാണക്കേടും സാമൂഹികമായ ദുഷ്കീർത്തിയും ഒഴിവാക്കാൻ സഹായിച്ചു.

## അവലംബം
മേരി ഡ്യൂറോച്ചർ

**മേരി ജോസെഫിന മത്തിൽഡെ ഡ്യൂറോച്ചർ** (6 ജനുവരി 1809 &#x2013; 25 ഡിസംബർ 1893) ഒരു ബ്രസീലിയൻ പ്രസവചികിത്സകയും മിഡ്‌വൈഫും ഫിസിഷ്യനുമായിരുന്നു. ലാറ്റിനമേരിക്കയിലെ ആദ്യത്തെ വനിതാ ഡോക്ടറായിരുന്നു അവർ.

## ജീവചരിത്രം
ഫ്രഞ്ച് കുടിയേറ്റക്കാരുടെ മകളായിരുന്നു ഡ്യൂറോച്ചർ. പാരീസിൽ ജനിച്ച അവർ എട്ടാം വയസ്സിൽ മാതാപിതാക്കളോടൊപ്പം ബ്രസീലിലേക്ക് മാറി. രണ്ട് കുട്ടികളുള്ള വിധവയായ അവർ 1834-ൽ റിയോ ഡി ജനീറോയിലെ പുതുതായി സ്ഥാപിതമായ മെഡിക്കൽ സ്കൂളിൽ നിന്ന് ആദ്യമായി മെഡിക്കൽ ബിരുദം നേടി.

അറുപത് വർഷത്തോളം ഡ്യൂറോച്ചർ തന്റെ തൊഴിലിൽ സജീവമായിരുന്നു. സമകാലിക സ്ത്രീകളുടെ വസ്ത്രങ്ങളേക്കാൾ തന്റെ തൊഴിലിൽ കൂടുതൽ പ്രായോഗികം പുരുഷവേഷമാണെന്ന് കരുതിയതിനാൽ പുരുഷന്മാരുടെ വസ്ത്രങ്ങൾ ധരിക്കുന്ന ശീലം അവർ പിൻതുടർന്നു. ബ്രസീലിലെ പെഡ്രോ രണ്ടാമൻ ചക്രവർത്തിയുടെ കൊച്ചുമക്കളുടെ മിഡ്‌വൈഫായ ഡ്യുറോച്ചർ 1871-ൽ അക്കാദമിയ നാഷനൽ ഡി മെഡിസിനയിലെ ആദ്യത്തെ വനിതാ അംഗമായി, തുടർന്ന് 50 വർഷത്തോളം അക്കാദമിയിലെ ഏക വനിതയായിരുന്നു അവർ. 

## അവലംബം

### ഗ്രന്ഥസൂചിക

* ജെന്നിഫർ എസ് ഉഗ്ലോവ് : The Macmillan dictionary of women's biography ( സ്ത്രീകളുടെ ജീവചരിത്രത്തിന്റെ മാക്മില്ലൻ നിഘണ്ടു) (1982)
* ലോറ ലിൻ വിൻഡ്സർ :Women in medicine: an encyclopedia ( വൈദ്യശാസ്ത്രത്തിലെ സ്ത്രീ കൾ: ഒരു വിജ്ഞാനകോശം )

വർഗ്ഗം:1893-ൽ മരിച്ചവർ
വർഗ്ഗം:1809-ൽ ജനിച്ചവർ
നിക്കോള സ്റ്റീഡ്മാൻ

**പ്രൊഫസർ നിക്കോള സ്റ്റീഡ്മാൻ** സ്കോട്ടിഷ് ഡെപ്യൂട്ടി ചീഫ് മെഡിക്കൽ ഓഫീസറാണ്.

## ജീവിതരേഖ
അയർലണ്ടിൽ ജനിച്ചു വളർന്ന സ്റ്റീഡ്മാൻ കേംബ്രിഡ്ജിലും ഓക്സ്ഫോർഡ് യൂണിവേഴ്സിറ്റിയിലും വിദ്യാഭ്യാസം ചെയ്തു. പിന്നീട് അവർ ഓക്സ്ഫോർഡിൽ വൈദ്യശാസ്ത്ര പരിശീലനത്തിന് പോയി.

## അവലംബം
ഡാഗ്നി ബാംഗ്

**ഡാഗ്നി ക്രിസ്റ്റിൻ ബാംഗ്** (ജീവിതകാലം: 8 ജൂൺ 1868 - 11 ഓഗസ്റ്റ് 1944) ഒരു നോർവീജിയൻ ഫിസിഷ്യനും ലിബറൽ പാർട്ടിയുടെ രാഷ്ട്രീയ പ്രവർത്തകയുമായിരുന്നു. നോർവേയിലെ ആദ്യത്തെ വൈദ്യന്മാരിൽ ഒരാളായിരുന്ന അവർ, കൂടാതെ സ്ത്രീകളുടെ അവകാശങ്ങളുടെ വക്താവ് കൂടിയായിരുന്നു.

കപ്പിത്താനായിരുന്ന ക്രിസ്റ്റ്യൻ ആൻഡേഴ്സന്റെയും കരോലിൻ ലാർസന്റെയും മകളായി ക്രിസ്റ്റ്യനിയയിലാണ് (ഓസ്ലോ) അവർ ജനിച്ചത്, പക്ഷേ സഹോദരിയോടൊപ്പം പ്രൊഫസർ കാത്രിനസ് ബാംഗ് (1822-1898) അവളെ ദത്തെടുത്തു. 1901 ജൂലൈയിൽ അവർ രാഷ്ട്രീയക്കാരനായ ആൻഫിൻ ലാർസൻ റെഫ്സ്ദാലിന്റെ മകനും അദ്ധ്യാപകനുമായിരുന്ന ഐവാർ ആൻഡ്രിയാസ് റെഫ്സ്ഡാലിനെ (1872-1937) എ വിവാഹം കഴിച്ചു.

## അവലംബം
ഓഡ് ബ്ലെഗൻ സ്വിൻഡ്‌ലാൻഡ്

**ഓഡ് ബ്ലെഗൻ സ്വിൻഡ്‌ലാൻഡ്** (ജീവിതകാലം: 10 ജൂൺ 1928 - 1 ജനുവരി 2019) ഒരു നോർവീജിയൻ ഫിസിഷ്യനും സ്ത്രീകളുടെ അവകാശ പ്രവർത്തകയുമായിരുന്നു. തൊഴിൽപരമായ ആരോഗ്യത്തിന് ഒരു ഇന്റർ ഡിസിപ്ലിനറി സമീപനം വികസിപ്പിച്ചെടുക്കുന്നതിലും പുനരുൽപാദനവുമായി ബന്ധപ്പെട്ട നിയമങ്ങളിലുള്ള അവളുടെ പ്രവർത്തനത്തങ്ങളുടേയും പേരിൽ അവൾ അറിയപ്പെടുന്നു. 1970 കളിലും 1980 കളിലും നോർവേയിലെ ആരോഗ്യ നിയമനിർമ്മാണത്തിലെ മുൻനിര വ്യക്തികളിൽ ഒരാളായിരുന്നു അവർ.

## ആദ്യകാലജീവിതം
1928 ജൂൺ 10 ന് നോർവേയിലെ വെസ്‌ട്രെ ടോട്ടനിൽ പെട്ര (മുമ്പ്, ക്വിക്‌സ്റ്റാഡ്), പെഗാർ ബ്ലെഗൻ ദമ്പതികളുടെ മകളായി ഓഡ് കെജെല്ലോഗ് ബ്ലെഗൻ ജനിച്ചു.

## അവലംബം
ബ്രോണിസ്ലാവ് ഡ്ലൂസ്ക

**ബ്രോണിസ്ലാവ് ഡ്ലൂസ്ക** (പോളീഷ് ഉച്ചാരണം: [brɔɲiˈswava ˈdwuska]; മുമ്പ് സ്ക്ലോഡോവ്സ്ക; 28 മാർച്ച് 1865 - 15 ഏപ്രിൽ 1939) ഒരു പോളിഷ് ഭിഷഗ്വരയും, വാർസോയിലെ മരിയ സ്ക്ലോഡോവ്സ്ക-ക്യൂറി ഇൻസ്റ്റിറ്റ്യൂട്ട് ഓഫ് ഓങ്കോളജിയുടെ സഹസ്ഥാപകയും ആദ്യ ഡയറക്ടറുമായിരുന്നു. രാഷ്ട്രീയ പ്രവർത്തകനായിരുന്ന കാസിമിയർസ് ഡ്ലൂസ്കിയെ വിവാഹം കഴിച്ച അവർ, ഭൗതികശാസ്ത്രജ്ഞയായിരുന്ന മേരി ക്യൂറിയുടെ മൂത്ത സഹോദരിയായിരുന്നു.

## ആദ്യകാലം
1865 മാർച്ച് 28 ന് വാർസോയിൽ അദ്ധ്യാപക ദമ്പതികളായിരുന്ന വ്ലാഡിസ്ലാവ്  സ്ക്ലോഡോവ്സ്കിയുടെയും ബ്രോണിസ്ലാവ സ്ക്ലോഡോവ്സ്കയുടെയും മകളായി ബ്രോണിസ്ലാവ ജനിച്ചു. മാതാപിതാക്കളുടെ അഞ്ച് മക്കളിൽ രണ്ടാമത്തെ മൂത്തവളായ ബ്രോണിസ്ലാവയ്ക്ക് സോഫിയ, ഹെലീന, മരിയ എന്നീ  മൂന്ന് സഹോദരിമാരും ജോസഫ് എന്ന ഒരു സഹോദരനുമുണ്ടായിരുന്നു.

പോളണ്ടിന്റെ സ്വാതന്ത്ര്യം പുനഃസ്ഥാപിക്കുകയെന്ന ലക്ഷ്യത്തോടെയുള്ള പോളിഷ് ദേശീയ പ്രക്ഷോഭങ്ങളിലെ ദേശസ്‌നേഹപരമായ ഇടപെടലുകളിലൂടെ കുടുംബത്തിന് അവരുടെ മാതൃ പരമ്പരയിലും പിതൃ പരമ്പരയിലും പെട്ട കുടുംബത്തിൻറെ സ്വത്തുക്കളും സമ്പത്തും നഷ്ടപ്പെടുകയും (ഏറ്റവും പുതിയത് 1863-65 ജനുവരിയിലെ പ്രക്ഷോഭമായിരുന്നു). ഇതിനേത്തുടർന്നുള്ള തലമുറയെ ഇത് ജീവിതത്തിൽ മുന്നേറാനുള്ള പ്രയാസകരമായ പോരാട്ടത്തിലേക്ക് നയിക്കുകയു ചെയ്തു.

## അവലംബം

വർഗ്ഗം:ഭിഷഗ്വരർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:1865-ൽ ജനിച്ചവർ
വർഗ്ഗം:ഏപ്രിൽ 15-ന് മരിച്ചവർ
വർഗ്ഗം:1939-ൽ മരിച്ചവർ
സസൂൻ ആശുപത്രി

1500-ലധികം  കിടക്കകളുള്ള **സസൂൺ ജനറൽ ഹോസ്പിറ്റൽ** (    ) ഇന്ത്യയിലെ പൂനെയിൽ സർക്കാർ നടത്തുന്ന ഒരു വലിയ ആശുപത്രിയാണ്. പൂനെയിലെ ബിജെ മെഡിക്കൽ കോളേജും ഒരു നഴ്‌സസ് ട്രെയിനിംഗ് സ്‌കൂളും ഇതിനോട് ചേർന്നാണ് പ്രവർത്തിക്കുന്നത്.

മുംബൈയിൽ നിന്നുള്ള ജൂത മനുഷ്യസ്‌നേഹിയായ ഡേവിഡ് സാസൂൺ 1867-ൽ ആശുപത്രിയുടെ നിർമ്മാണം സാധ്യമാക്കുന്നതിന് ഉദാരമായ സംഭാവന നൽകി. ആശുപത്രി ആദ്യം 144 രോഗികളെ ഉൾക്കൊള്ളാമായിരുന്നു.  ഒരു നല്ല ശിശു സംരക്ഷണ കേന്ദ്രവും അനാഥാലയവും, സൊസൈറ്റി ഓഫ് ഫ്രണ്ട്സ് ഓഫ് സാസൂൺ ഹോസ്പിറ്റൽസ് (SOFOSH), ആശുപത്രിയുമായി ബന്ധിപ്പിച്ചിരിക്കുന്നു. സാസൂൺ ഹോസ്പിറ്റലുകളിലെ പാവപ്പെട്ട രോഗികളുടെ ക്ഷേമത്തിനായി പൂനെയിലെ ഒരു കൂട്ടം പൗരന്മാർ 1964 ഓഗസ്റ്റിലാണ് സോഫോഷ് ആരംഭിച്ചത്.  1973ലാണ് ശിശു സംരക്ഷണ പ്രവർത്തനങ്ങൾ ആരംഭിച്ചത്. സോഫോഷിന്റെ ശിശു സംരക്ഷണ കേന്ദ്രമായ "ശ്രീവത്സ" നവജാതശിശുക്കൾ മുതൽ ആറുവയസ്സുകാർ വരെയുള്ള അനാഥരായ കുട്ടികൾക്ക് സംരക്ഷണം ഒരുക്കുന്നു. പല കുട്ടികളെയും ഇന്ത്യയിലും വിദേശത്തുമുള്ള കുടുംബങ്ങൾ ഏറ്റെടുക്കുന്നു. നിരവധി കുട്ടികൾ ശാരീരികമായും മാനസികമായും വെല്ലുവിളി നേരിടുന്നവരും ജീവന് ഭീഷണിയായ അസുഖങ്ങളാൽ വലയുന്നവരുമാണ്. ഈ കുട്ടികളെ പലപ്പോഴും കുടുംബങ്ങൾ ദത്തെടുക്കുകയില്ല, അവരെ SOFOSH "പ്രീതാഞ്ജലി" പദ്ധതി വഴി പരിപാലിക്കുന്നു. 
ഇടത്ത്‌|ലഘുചിത്രം| 1867-ൽ കേണൽ വിൽക്കിൻസ് രൂപകൽപ്പന ചെയ്ത യഥാർത്ഥ കെട്ടിടം.

## പ്രശസ്തരായ രോഗികൾ

* 1894 ഫെബ്രുവരി 25 ന് സാസൂൺ ഹോസ്പിറ്റലിലാണ് മെഹർ ബാബ ജനിച്ചത്.
* 1931 സെപ്തംബർ  -ന് ഹസ്രത്ത് ബാബാജനെ സസൂൺ ആശുപത്രിയിൽ ചികിത്സിച്ചു.
* കുപ്രസിദ്ധ ഇന്ത്യൻ സീരിയൽ കില്ലറായ സൈക്കോ രാമൻ എന്ന രാമൻ രാഘവ് 1995-ൽ സാസൂൺ ഹോസ്പിറ്റലിൽ വച്ച് മരിച്ചു. 
* 1924 ജനുവരി  -ന് മഹാത്മാഗാന്ധിക്ക് സസൂൺ ഹോസ്പിറ്റലിൽ വച്ച് ഒരു അപ്പൻഡെക്ടമി ലഭിച്ചു.
* 1951 മെയ് 21 ന് മഹാബലേശ്വറിൽ നിന്ന് മടങ്ങുമ്പോൾ വാഹനാപകടത്തെ തുടർന്ന് മീന കുമാരിയെ സസൂൺ ആശുപത്രിയിൽ പ്രവേശിപ്പിച്ചു. 

## പുറം കണ്ണികൾ

* സൊസൈറ്റി ഓഫ് ഫ്രണ്ട്സ് ഓഫ് സാസൂൺ ഹോസ്പിറ്റൽസ്

## അവലംബം

വർഗ്ഗം:Coordinates on Wikidata
സോഫിയ സഡോവ്‌സ്ക

**സോഫിയ അനസ്താസ സഡോവ്‌സ്ക** (ജനനം, 28 ഫെബ്രുവരി 1887 വാർസോയിൽ; മരണം, 7 മാർച്ച് 1960 വാർസോയിൽ) ഒരു പോളിഷ് മെഡിക്കൽ ഡോക്ടറും ഫെമിനിസ്റ്റും സാമൂഹിക പ്രവർത്തകയുമായിരുന്നു.

## ആദ്യകാല ജീവിതം
ഒരു കുലീന കുടുംബത്തിൽ (ലൂബിക്‌സ് കോട്ട് ഓഫ് ആംസ് വഹിക്കുന്ന), സ്റ്റാനിസ്ലാവ് സഡോവ്‌സ്‌കിയുടെയും മരിയ സോഫിയയുടേയും (മുമ്പ് കുസ്‌ക്കർ) മകളായി സോഫിയ സഡോവ്‌സ്ക ജനിച്ചു.

## അവലംബം
അശ്വിനി റൂറൽ മെഡിക്കൽ കോളേജ്

മഹാരാഷ്ട്രയിലെ സോലാപൂരിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ കോളേജാണ് **അശ്വിനി മെഡിക്കൽ കോളേജ് ഹോസ്പിറ്റൽ.**

എം.ബി.ബി.എസ് ബിരുദ കോഴ്‌സിന് 100 സീറ്റുകളാണ് കോളേജിൽ ഉള്ളത്. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ഈ സ്വകാര്യ മെഡിക്കൽ കോളേജ് നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.

## അവലംബം

## പുറം കണ്ണികൾ

* 

വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ബി.ജെ. മെഡിക്കൽ കോളേജ്, അഹമ്മദാബാദ്

**ബിജെ മെഡിക്കൽ കോളേജ്** (Byramjee Jeejabhoy Medical College) ഇന്ത്യയിലെ ഗുജറാത്തിലെ അഹമ്മദാബാദിൽ സ്ഥിതി ചെയ്യുന്ന ഒരു മെഡിക്കൽ കോളേജാണ്. ഡോ.കൽപേഷ് എ.ഷായാണ് ബിജെ മെഡിക്കൽ കോളേജിന്റെ നിലവിലെ ഡീൻ. ഇത് ഗുജറാത്ത് യൂണിവേഴ്സിറ്റി, അഹമ്മദാബാദ് സിവിൽ ഹോസ്പിറ്റൽ എന്നിവയുമായി അഫിലിയേറ്റ് ചെയ്തിട്ടുണ്ട്. കോളേജിൽ 500-600 വിദ്യാർത്ഥികളുള്ള ആധുനിക ലൈബ്രറിയുണ്ട്. 7000-ലധികം കിടക്കകളുള്ള ഏഷ്യയിലെ ഏറ്റവും വലിയ ആശുപത്രികളിലൊന്നായ അഹമ്മദാബാദ് സിവിൽ ഹോസ്പിറ്റലിന്റെ ഭാഗമാണ് ഈ കോളേജ്.

## ചരിത്രം
അഹമ്മദാബാദ് സിവിൽ ഹോസ്പിറ്റലുമായി അഫിലിയേറ്റ് ചെയ്ത അഹമ്മദാബാദ് മെഡിക്കൽ സ്കൂൾ 1871 ലാണ് സ്ഥാപിതമായത്. ഹോസ്പിറ്റൽ അസിസ്റ്റന്റ് ട്രെയിനിംഗിൽ പഠിക്കുന്ന 14 വിദ്യാർത്ഥികൾ സ്കൂളിൽ ഉണ്ടായിരുന്നു. ബിസിനസുകാരനായ ബൈറാംജി ജീജീഭോയ് 1879-ൽ 20000  സംഭാവന നൽകി, അദ്ദേഹത്തിന്റെ പേരിൽ സ്‌കൂളിന് ബിജെ മെഡിക്കൽ സ്കൂൾ എന്ന് പുനർനാമകരണം ചെയ്തു. 1917-ൽ , ബോംബെയിലെ കോളേജ് ഓഫ് ഫിസിഷ്യൻസ് &amp;amp; സർജൻസുമായി സ്കൂൾ അഫിലിയേറ്റ് ചെയ്തു. പിന്നീട് ഇത് ബിജെ മെഡിക്കൽ കോളേജായി മാറുകയും ബോംബെ സർവകലാശാലയുമായി അഫിലിയേറ്റ് ചെയ്യുകയും ലൈസൻസ് സർട്ടിഫൈഡ് ഫിസിഷ്യൻ ആൻഡ് സർജൻ (എൽസിപിഎസ്) ബിരുദം നൽകുകയും ചെയ്തു. 1951-ൽ ബിരുദ കോഴ്‌സുകൾക്കും 1956 ൽ ബിരുദാനന്തര കോഴ്‌സുകൾക്കുമായി ഇത് ഗുജറാത്ത് യൂണിവേഴ്‌സിറ്റിയുമായി അഫിലിയേറ്റ് ചെയ്‌തു. 

## ശ്രദ്ധേയരായ പൂർവ്വ വിദ്യാർത്ഥികൾ

* തേജസ് പട്ടേൽ, കാർഡിയോളജിസ്റ്റ്
* ഹർഗോവിന്ദ് ലക്ഷ്മീശങ്കർ ത്രിവേദി, നെഫ്രോളജിസ്റ്റ്, ഇമ്മ്യൂണോളജിസ്റ്റ്, ട്രാൻസ്പ്ലാൻറ് സർജൻ 
* എ കെ പട്ടേൽ, രാഷ്ട്രീയക്കാരനും വൈദ്യനും
* കേതൻ ദേശായി, യൂറോളജിസ്റ്റ്
* ജനക് ദേശായി, യൂറോളജിസ്റ്റ്
* രജനി കനബർ, ടാൻസാനിയൻ ഡോക്ടറും മനുഷ്യസ്‌നേഹിയുമാണ്
* കിരിത് പ്രേംജിഭായ് സോളങ്കി, സർജനും രാഷ്ട്രീയക്കാരനും

## അവലംബം

വർഗ്ഗം:ഗുജറാത്തിലെ മെഡിക്കൽ കോളേജുകൾ
എയ്‌മി ആക്ടൺ

2019 &#x2013; 2020 വരെ ഒഹായോ ഡിപ്പാർട്ട്‌മെന്റ് ഓഫ് ഹെൽത്ത് ഡയറക്ടറായി സേവനമനുഷ്ഠിച്ച ഒരു അമേരിക്കൻ ഫിസിഷ്യനും പബ്ലിക് ഹെൽത്ത് ഗവേഷകയുമാണ് **എയ്‌മി ലീ ആക്ടൺ** (നീ **സ്റ്റേർൻസ്** ;  ). ഇംഗ്ലീഷ്:**Amy Leigh Acton.** COVID-19 പാൻഡെമിക്കോടുള്ള ഒഹായോയുടെ പ്രതികരണത്തിൽ അവൾ ഒരു പ്രധാന പങ്ക് വഹിച്ചു.

## ജീവിതരേഖ
1965 ൽ ഒഹായോയിലെ യങ്‌സ്‌ടൗണിന്റെ വടക്ക് വശത്താണ് എയ്‌മി സ്റ്റേർൺസ് ജനിച്ച് വളർന്നത്, "12 വർഷ കാലയളവിൽ 18 വ്യത്യസ്ത സ്ഥലങ്ങളിൽ താമസിച്ച, അവൾ വീടില്ലാത്തപ്പോൾ ഒരു കൂടാരത്തിൽ ഉൾപ്പെടെ."   യംഗ്‌സ്‌ടൗണിന്റെ WKBN- ന് 2020-ൽ നൽകിയ അഭിമുഖത്തിൽ അവൾ വിവരിച്ചു, പലപല അയൽക്കാർ തനിക്കും സഹോദരനും പ്രഭാതഭക്ഷണം നൽകുന്നു, കാരണം "ഞങ്ങൾക്ക് വിശക്കുന്നുവെന്ന് അവർക്ക് അറിയാമായിരുന്നു" കൂടാതെ " ഞങ്ങൾ വൃത്തികെട്ടവരും ദുർഗന്ധമുള്ളവരുമായതിനാൽ അവരുടെ കുട്ടികൾ എന്നോടൊപ്പം കളിക്കാൻ ആഗ്രഹിക്കുന്നില്ല. "  മാതാപിതാക്കളുടെ വിവാഹമോചനത്തെത്തുടർന്ന് അമ്മയോടൊപ്പം താമസിക്കുമ്പോൾ അവഗണിക്കപ്പെടുകയും പീഢിപ്പിക്കുകയും ചെയ്തതായി 2019 ലെ ഒരു അഭിമുഖത്തിൽ അവർ വിവരിച്ചു.  ഏഴാം ക്ലാസ്സിൽ അവൾ തന്റെ പിതാവിനൊപ്പം കൂടുതൽ സ്ഥിരതയുള്ള അന്തരീക്ഷത്തിൽ ജീവിച്ചു, ലിബർട്ടി ഹൈസ്കൂളിൽ നാഷണൽ ഹോണർ സൊസൈറ്റിയിലും ഹോംകമിംഗ്ക്വീനിലെ അംഗമായിരുന്നു.  

അവൾ യംഗ്‌സ്‌ടൗൺ സ്റ്റേറ്റ് യൂണിവേഴ്‌സിറ്റിയിൽ ചേരുകയും 1990-ൽ നോർത്ത് ഈസ്റ്റ് ഒഹായോ മെഡിക്കൽ യൂണിവേഴ്‌സിറ്റിയിൽ നിന്ന് മെഡിക്കൽ ബിരുദം നേടുകയും ചെയ്തു,   ജോലി ചെയ്തു കോളേജിലെ ഫീസ് അടച്ചു.  പീഡിയാട്രിക്സിലും പ്രിവന്റീവ് മെഡിസിനിലും അവൾ റെസിഡൻസി പൂർത്തിയാക്കി.  ഒഹായോ സ്റ്റേറ്റ് യൂണിവേഴ്സിറ്റിയിൽ നിന്ന് പൊതുജനാരോഗ്യത്തിൽ ബിരുദാനന്തര ബിരുദം നേടി.  ആൽബർട്ട് ഐൻസ്റ്റീൻ കോളേജ് ഓഫ് മെഡിസിനിലും  നാഷനൽ വൈഡ് ചിൽഡ്രൻസ് ഹോസ്പിറ്റലിലും അവൾ റെസിഡൻസി പൂർത്തിയാക്കി. 

ഒഹായോ സ്റ്റേറ്റ് യൂണിവേഴ്സിറ്റിയിൽ പബ്ലിക് ഹെൽത്തിന്റെ അസോസിയേറ്റ് പ്രൊഫസറായി എയ്മിപഠിപ്പിച്ചു.  അവൾ കൊളംബസ് ഫൗണ്ടേഷനിൽ ഗ്രാന്റ് മാനേജരായി ജോലി ചെയ്തു.  അവർ പ്രോജക്റ്റ് ലവ് (ഞങ്ങളുടെ കുട്ടികളെ സ്നേഹിക്കുക, നേരത്തെ വാക്സിനേറ്റ് ചെയ്യുക) എന്നതിന്റെ ഡയറക്ടറായിരുന്നു. 

## റഫറൻസുകൾ
സുലേമ ടോമസ്

**എലിസബത്ത് സുലേമ ടോമസ് ഗോൺസാലെസ്** (ജനനം: 4 ജൂലൈ 1962) ഒരു പെറുവിയൻ കാർഡിയോവാസ്കുലർ അനസ്‌തേഷ്യോളജിസ്റ്റാണ്. 2019 ജനുവരി 7 മുതൽ നവംബർ 15 വരെയുള്ള കാലഘട്ടത്തിൽ അവർ രാജ്യത്തിന്റെ ആരോഗ്യ മന്ത്രിയായി സേവനമനുഷ്ഠിച്ചിരുന്നു.

## ആദ്യകാലജീവിതം
പെറുവിലെ നാഷണൽ പോലീസ് സേനയിലെ അംഗത്തിന്റെ മകളായി 1962 ജൂലൈ 4 ന് ലിമയിലാണ് സുലേമ ടോമസ് ജനിച്ചത്. പ്രാഥമിക, സെക്കൻഡറി സ്കൂൾ വിദ്യാഭ്യാസത്തിനായി അവൾ ബാരിയോസ് ആൾട്ടോസിലെ അലിപിയോ പോൻസ് സ്കൂളിൽ ചേർന്നു.

## അവലംബം
ഡോ. ശങ്കർറാവു ചവാൻ ഗവൺമെന്റ് മെഡിക്കൽ കോളേജ്

മഹാരാഷ്ട്രയിലെ നന്ദേഡ് നഗരത്തിൽ സ്ഥിതി ചെയ്യുന്ന മഹാരാഷ്ട്ര ഗവൺമെന്റ് മെഡിക്കൽ കോളേജാണ് **ഡോ. ശങ്കർറാവു ചവാൻ ഗവൺമെന്റ് മെഡിക്കൽ കോളേജ് (SCGMC) & ഹോസ്പിറ്റൽ - വിഷ്ണുപുരി, നന്ദേഡ്** ( ). മഹാരാഷ്ട്ര മുൻ മുഖ്യമന്ത്രി ശങ്കർറാവു ചവാന്റെ ശ്രമഫലമായി 1988-ൽ സ്ഥാപിതമായ ഇത് ഇന്ന് അദ്ദേഹത്തിന്റെ പേരിലാണ് അറിയപ്പെടുന്നത്. 2015-ൽ നഗരത്തിലെ വിഷ്ണുപുരി പ്രദേശത്തേക്ക് മാറ്റിയ കോളേജ് നന്ദേഡ്-ലാത്തൂർ സംസ്ഥാന പാതയിലാണ് സ്ഥിതി ചെയ്യുന്നത്.

## സൌകര്യങ്ങൾ
മെഡിക്കൽ കോളേജിൻ്റെ ഭാഗമായി ആധുനിക ഉപകരണങ്ങളുടെ മികച്ച സൗകര്യങ്ങളുള്ള 600 കിടക്കകളുള്ള ആശുപത്രിയുണ്ട്. ആധുനിക ലാമിനാർ ഒടികളും കേന്ദ്രീകൃത എയർ കണ്ടീഷനിംഗും അടങ്ങുന്ന 32 ഓപ്പറേഷൻ തിയേറ്ററുകളും ഒടി കോംപ്ലക്‌സിലുണ്ട്. നന്ദേഡ് നഗരത്തിൽ നിന്നും ജില്ലയിൽ നിന്നും അയൽ ജില്ലകളായ പർഭാനി, ഹിംഗോലി, യവത്മാൽ എന്നിവിടങ്ങളിൽ നിന്നും തെലങ്കാന സംസ്ഥാനത്തിന്റെ അതിർത്തി ജില്ലകളിൽ നിന്നും രോഗികളുടെ വൻ വരവ് ഇവിടെയുണ്ട്. രോഗികളുടെ വലിയ ഭാരവും പരിമിതമായ വിഭവങ്ങളും കാരണം തിരക്കും വൃത്തിയും രോഗി പരിചരണവും വലിയ പ്രശ്‌നങ്ങളാണ്. എന്നാൽ ഇപ്പോഴും ഇത് പാവപ്പെട്ടവർക്കും സമൂഹത്തിൽ നിന്ന് അകറ്റപ്പെട്ടവർക്കും മാത്രമുള്ള ഒരു പ്രധാന ചികിത്സാ കേന്ദ്രമാണ്.

## ഇൻസ്റ്റിറ്റ്യൂട്ടിന്റെ ചരിത്രം
തുടക്കത്തിൽ, 1988-ൽ, ഗുരു ഗോവിന്ദ് സിംഗ്ജി മെമ്മോറിയൽ സിവിൽ ആശുപത്രിയോട് ചേർന്നുള്ള നന്ദേഡിലെ വസീറാബാദ് പ്രദേശത്ത് ആരംഭിച്ച ഈ ആശുപത്രി നഗരത്തിന്റെ പ്രാന്തപ്രദേശത്തുള്ള വിഷ്ണുപുരി പ്രദേശത്തേക്ക് മാറിയതിന് ശേഷം 115 ഏക്കർ കാമ്പസിൽ വളരെ വലിയ ആശുപത്രിയായി വളർന്നു. ഭാവിയിൽ വിപുലീകരണത്തിന് വലിയ സാധ്യത വാഗ്ദാനം ചെയ്യുന്നു. വിദ്യാർത്ഥികൾക്ക് 17000-ലധികം പുസ്തകങ്ങളുടെ വലിയ ലഭ്യതയുള്ള എസി ക്ലാസ് മുറികളും എയർകണ്ടീഷണറുകളുള്ള സുസജ്ജമായ ലൈബ്രറിയും ഇതിലുണ്ട്.

## പ്രവേശനം

### ബിരുദം
ഓരോ വർഷവും 150 വിദ്യാർത്ഥികളെ എംബിബിഎസ് കോഴ്സിന് പ്രവേശിപ്പിക്കുന്നു.

### ബിരുദാനന്തര ബിരുദം

* എംഡി മെഡിസിൻ
* എംഡി പീഡിയാട്രിക്സ്
* എംഡി പൾമണറി മെഡിസിൻ
* എംഡി ഫാർമക്കോളജി
* എംഡി മൈക്രോബയോളജി
* എംഡി പാത്തോളജി
* എംഡി ഫിസിയോളജി
* എംഡി അനാട്ടമി
* എംഡി ബയോകെമിസ്ട്രി
* എംഎസ് ഓർത്തോപീഡിക്‌സ്
* എംഎസ് ജനറൽ സർജറി
* എംഎസ് ഒഫ്താൽമോളജി

## അക്കാദമിക്
എസ്‌സിജിഎംസിയിൽ താഴെപ്പറയുന്ന കോഴ്‌സുകൾ ലഭ്യമാണ്

* എം.ബി.ബി.എസ്
* എംഡി / എംഎസ്
* സിപിഎസ് ഡിപ്ലോമ

## നേട്ടങ്ങൾ
മഹാരാഷ്ട്ര ഹെൽത്ത് സയൻസസിലെ നാസിക്കിലെ പുതിയ വൈസ് ചാൻസലറായി ഈയിടെ മുൻ ഡീൻ ഡോ. ദിലീപ് മൈസേക്കറിനെ നിയമിച്ചു 

## അവലംബം

വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ഡോ. ഉല്ലാസ് പാട്ടീൽ മെഡിക്കൽ കോളേജ് ആൻഡ് ഹോസ്പിറ്റൽ, ജൽഗാവ്

**ഡോ. ഉല്ലാസ് പാട്ടീൽ മെഡിക്കൽ കോളേജ് ആൻഡ് ഹോസ്പിറ്റൽ, ജൽഗാവ്** മഹാരാഷ്ട്രയിലെ ജൽഗാവിൽ സ്ഥിതി ചെയ്യുന്ന ഒരു സമ്പൂർണ മെഡിക്കൽ കോളേജാണ്. കോളേജ് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്) ബിരുദം നൽകുന്നു. മെഡിക്കൽ കൗൺസിൽ ഓഫ് ഇന്ത്യ മെഡിക്കൽ കൗൺസിൽ ഓഫ് ഇന്ത്യ അംഗീകരിച്ച കോളേജ് നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു.

നാഷണൽ എലിജിബിലിറ്റി, എൻട്രൻസ് ടെസ്റ്റ് അടിസ്ഥാനത്തിലാണ് ഡോ പഞ്ചബ്രാവു മെമ്മോറിയൽ മെഡിക്കൽ കോളേജിലേക്കുള്ള പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത മെഡിക്കൽ ഇന്റേൺഷിപ്പ് ആണ്. പ്രതിവർഷ ബിരുദ വിദ്യാർത്ഥികളുടെ എണ്ണം 100 ആണ്.

## അവലംബം

## പുറം കണ്ണികൾ

* https://www.dupmc.ac.in/

വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
സിൽവിയ പെസ്സ

**സിൽവിയ എസ്റ്റർ പെസ്സ എൽജയ്** (ജനനം 9 ഓഗസ്റ്റ് 1967) ഒരു പെറുവിയൻ ശസ്ത്രക്രിയാ വിദഗ്ധയാണഅ . മാർട്ടിൻ വിസ്‌കാരയുടെ സർക്കാരിൽ 2018 ഏപ്രിൽ 2 മുതൽ 2019 ജനുവരി 5 വരെയുള്ള കാലത്ത് രാജ്യത്തിന്റെ ആരോഗ്യമന്ത്രിയായി അവർ സേവനമനുഷ്ഠിച്ചിരുന്നു.

## അവലംബം

വർഗ്ഗം:ശസ്ത്രക്രിയാവിദഗ്ധർ
വർഗ്ഗം:ഓഗസ്റ്റ് 9-ന് ജനിച്ചവർ
വർഗ്ഗം:1967-ൽ ജനിച്ചവർ
ഡോ. വി.എം. ഗവൺമെന്റ് മെഡിക്കൽ കോളേജ്

മഹാരാഷ്ട്രയിലെ സോലാപൂരിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് **ഡോ. വൈശമ്പായൻ മെമ്മോറിയൽ ഗവൺമെന്റ് മെഡിക്കൽ കോളേജ്**. കോളേജിന് അതിന്റെ സ്ഥാപകനായ ഡോ. വിഷ്ണു ഗണേഷ് വൈശമ്പായന്റെ (1893-1964) പേരാണ് നൽകിയിരിക്കുന്നത്. ഇന്ത്യയിലെ മഹാരാഷ്ട്ര സംസ്ഥാന സർക്കാരിന്റെ കീഴിലാണ് കോളേജ് പ്രവർത്തിക്കുന്നത്, മുംബൈയിലെ മെഡിക്കൽ എജ്യുക്കേഷൻ ആൻഡ് റിസർച്ച് ഡയറക്ടറേറ്റാണ് ഇത് നിയന്ത്രിക്കുന്നത്.

## ചരിത്രം
തൊഴിലാളികൾ കൂടുതലുള്ള സോലാപൂർ പോലുള്ള നഗരത്തിലെ ഈ മെഡിക്കൽ കോളേജ് ഡോ. വിഷ്ണു ഗണേഷ് വൈശമ്പയൻ കണ്ട സ്വപ്നമായിരുന്നു. 22 വർഷത്തെ അർപ്പണബോധത്തിനും കഠിനാധ്വാനത്തിനും ശേഷം 1963 ൽ ഈ കോളേജ് സ്ഥാപിതമായപ്പോൾ അദ്ദേഹത്തിന്റെ സ്വപ്നം സാക്ഷാത്കരിച്ചു.

തുടക്കത്തിൽ ഒരു സ്വകാര്യ സ്ഥാപനമായിരുന്ന ഈ കോളേജ് 1974-ൽ മഹാരാഷ്ട്ര സർക്കാർ ഏറ്റെടുത്തു. നിലവിൽ കോളേജിൽ ബിരുദ, ബിരുദാനന്തര മെഡിക്കൽ കോഴ്സുകൾ നടത്തുന്നു.

സമീപകാലം വരെ കോലാപ്പൂരിലെ ശിവാജി സർവകലാശാലയോടായിരുന്നു കോഴ്‌സുകൾ അഫിലിയേറ്റ് ചെയ്‌തിരുന്നത്. ബിരുദ, ബിരുദാനന്തര കോഴ്‌സുകൾ ഇപ്പോൾ 5000-ത്തോളം മെഡിക്കൽ ബിരുദധാരികളുള്ള മഹാരാഷ്ട്ര യൂണിവേഴ്‌സിറ്റി ഓഫ് ഹെൽത്ത് സയൻസസ്, നാസിക്കിൽ അഫിലിയേറ്റ് ചെയ്തിട്ടുണ്ട്.

## വിദ്യാഭ്യാസം
എല്ലാ വർഷവും ഈ മെഡിക്കൽ സ്‌കൂൾ പൊതു പ്രവേശന പരീക്ഷയിൽ സംസ്ഥാനത്തെ മികച്ച 1 ശതമാനം റാങ്കിലുള്ള വിദ്യാർത്ഥികളെ പ്രവേശിപ്പിക്കുന്നു.  2019 മുതൽ എല്ലാ വർഷവും MBBS (ബാച്ചിലർ ഓഫ് മെഡിസിൻ ആൻഡ് ബാച്ചിലർ ഓഫ് സർജറി) ന് 200 ബിരുദ വിദ്യാർത്ഥികൾ പഠിക്കുന്നു. 

## ആശുപത്രി
ശ്രീ. ഛത്രപതി ശിവജി മഹാരാജ് ജനറൽ ആശുപത്രി (ഡോ. വിഎം ഗവ. മെഡിക്കൽ കോളേജ്) 750-ലധികം കിടക്കകൾ, 1200-1500 ഔട്ട്‌പേഷ്യന്റ്‌സ്/ദിവസം, ശരാശരി 30 ജനനങ്ങൾ/ദിവസം, ഒരു ദിവസം 500-ഓളം രോഗികളെ പരിചരിക്കുന്ന അപകട/അടിയന്തരാവസ്ഥ, 15 കിടക്കകളുള്ള ICU, ഒരു പീഡിയാട്രിക് എന്നിവയുള്ള ഒരു വലിയ സർക്കാർ ആശുപത്രിയാണ്. ഐസിയു, ഒരു നിയോനാറ്റൽ ഐസിയു, 10 ഓപ്പറേഷൻ തിയേറ്ററുകൾ, ഒരു കാർഡിയോ വാസ്കുലർ യൂണിറ്റ്, ഒരു എകെഡി യൂണിറ്റ്, ഒരു ട്രോമ യൂണിറ്റ്, ലളിതവും നൂതനവുമായ ശസ്ത്രക്രിയകൾ നടത്തുന്ന ഒരു സർജറി യൂണിറ്റ്, സുസജ്ജമായ റേഡിയോളജി വിഭാഗം, കൂടാതെ ബ്ലഡ് ബാങ്ക്, ഹെമറ്റോളജി, ബയോകെമിസ്ട്രി, പാത്തോളജി, പാത്തോളജി. ഫോറൻസിക് ലബോറട്ടറികളും ഇവിടെയുണ്ട്. ( സ്ഥിതി ചെയ്യുന്നത് )

## ആരോഗ്യ ഗവേഷണം
ആശുപത്രിയിലെ ഡിപ്പാർട്ട്‌മെന്റുകളുമായി നിരവധി ഗവേഷണ അവസരങ്ങളുമായി സഹകരിച്ച് ശാസ്ത്രീയ മനോഭാവം വളർത്തിയെടുക്കാൻ മെഡിക്കൽ സ്കൂൾ വിദ്യാർത്ഥികളെ പ്രോത്സാഹിപ്പിക്കുന്നു. സ്‌പോർട്‌സ് ഫിസിയോളജി വകുപ്പിന്റെ പ്രാണായാമം ഫിസിയോളജിയെക്കുറിച്ചുള്ള ഗവേഷണം സ്ഥാപനത്തിൽ അടുത്തിടെ നടന്ന വഴിത്തിരിവുള്ള ഗവേഷണങ്ങളിലൊന്നാണ്. ആശുപത്രിയിലെ ക്ലിനിക്കുകളിൽ നിരവധി ക്ലിനിക്കൽ പരീക്ഷണങ്ങൾ നടത്തുന്നു.

## മെഡിക്കൽ ജേണൽ
ഓൺലൈൻ *[[Solapur Medical Journal|സോലാപൂർ മെഡിക്കൽ ജേർണൽ]]* കോളേജ് പ്രസിദ്ധീകരിക്കുന്നു. ഈ കോളേജിൽ നടക്കുന്ന ഗവേഷണങ്ങളുടെ പ്രസിദ്ധീകരണത്തിന് ഇത് ഒരു വേദി നൽകുന്നു.

## അവലംബം

## പുറം കണ്ണികൾ

* 

വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
മിറിയം അഡെൽസൺ

**മിറിയം അഡൽസൺ** (ജനനം 10 ഒക്ടോബർ 1945) ഒരു ഇസ്രായേലി അമേരിക്കൻ വൈദ്യനും ശതകോടീശ്രിയുമാണ്. ഇംഗ്ലീഷ്:**Miriam Adelson** . 1991-ൽ അമേരിക്കൻ ബിസിനസ് മാഗ്നറ്റ് ഷെൽഡൺ അഡൽസണുമായുള്ള വിവാഹശേഷം, യുണൈറ്റഡ് സ്റ്റേറ്റ്സിലെയും ഇസ്രായേലിലെയും യാഥാസ്ഥിതിക രാഷ്ട്രീയ കാരണങ്ങൾക്കുള്ള ദാതാവായി. ഡൊണാൾഡ് ട്രംപ് 2016 ലെ പ്രസിഡൻഷ്യൽ കാമ്പെയ്‌ൻ, അദ്ദേഹത്തിന്റെ പ്രസിഡന്റ് സ്ഥാനാരോഹണം, റഷ്യൻ ഇടപെടലിനെക്കുറിച്ചുള്ള മുള്ളർ അന്വേഷണത്തിനും 2020 കാമ്പെയ്‌നിനും എതിരായ അദ്ദേഹത്തിന്റെ പ്രതിരോധ ഫണ്ട് എന്നിവയ്ക്ക് അഡെൽസൺസ് സംഭാവന നൽകി.      

*[[ഇസ്രായേൽ ഹയോം]]* എന്ന പത്രത്തിന്റെ ഇപ്പോഴത്തെ പ്രസാധകയാണ് അവർ.    യൂണിവേഴ്സിറ്റി ഓഫ് സതേൺ കാലിഫോർണിയയിലെ ട്രസ്റ്റി ബോർഡിൽ വോട്ടിംഗ് അംഗം കൂടിയാണ് അവർ. 

2021 ജൂണിലെ കണക്കനുസരിച്ച്, ലാസ് വെഗാസ് സാൻഡ്‌സിന്റെ ഭൂരിഭാഗം ഉടമസ്ഥതയിലൂടെ *[[ബ്ലൂംബെർഗ് ബില്യണയർ സൂചിക|ബ്ലൂംബെർഗ് ബില്യണയേഴ്‌സ് ഇൻഡക്‌സ്]]* പ്രകാരം 29.6 ബില്യൺ യുഎസ് ഡോളർ ആസ്തിയുള്ള അഡെൽസൺ ലോകത്തിലെ ധനികരിൽ 44-ാമത്തെ സ്ഥാനവും അഞ്ചാമത്തെ ധനികയായ സ്ത്രീയും ഏറ്റവും ധനികയായ ഇസ്രായേലിയുമാണ്. 

## ജീവിതരേഖ
മിറിയം ഫാർബ്‌സ്റ്റൈൻ (പിന്നീട് അഡെൽസൺ) ഹോളോകോസ്റ്റിന് മുമ്പ് പോളണ്ടിൽ നിന്ന് പലായനം ചെയ്ത മാതാപിതാക്കൾക്ക് 1945-ൽ നിർബന്ധിത പാലസ്‌തീനിലെ ടെൽ  ജനിച്ച കുട്ടിയാണ്. അവളുടെ അച്ഛൻ മാപ്പം രാഷ്ട്രീയ പാർട്ടിയിലെ പ്രമുഖനായിരുന്നു. 1950-കളിൽ, അവളുടെ കുടുംബം ഹൈഫയിൽ സ്ഥിരതാമസമാക്കി,  അവിടെ അഡെൽസന്റെ പിതാവിന് നിരവധി സിനിമാ തിയേറ്ററുകൾ ഉണ്ടായിരുന്നു.

അവൾ 12 വർഷം ഹീബ്രു റിയലി സ്കൂളിൽ പഠിച്ചു.  അവർ നെസ് സിയോണയിൽ മെഡിക്കൽ ഓഫീസറായി നിർബന്ധിത സൈനിക സേവനം ചെയ്തു. ജെറുസലേമിലെ ഹീബ്രു യൂണിവേഴ്സിറ്റിയിൽ നിന്ന് മൈക്രോബയോളജിയിലും ജനിതകശാസ്ത്രത്തിലും സയൻസ് ബിരുദം നേടിയ ശേഷം, ടെൽ അവീവ് യൂണിവേഴ്സിറ്റിയിലെ സാക്ലർ മെഡിക്കൽ സ്കൂളിൽ നിന്ന് മെഡിക്കൽ ബിരുദം നേടി.

അവൾ ഒരു ഫിസിഷ്യൻ കൂടിയായ ഏരിയൽ ഓക്‌ഷോണിനെ വിവാഹം കഴിച്ചു, അവർക്ക് രണ്ട് കുട്ടികളുണ്ടായിരുന്നു.    1980-കളിൽ അഡെൽസൺ ഓക്‌ഷോണിനെ വിവാഹമോചനം ചെയ്തു, റോക്ക്ഫെല്ലർ സർവകലാശാലയിൽ പഠിക്കുമ്പോൾ, 1991-ൽ അവൾ വിവാഹിതനായ ഷെൽഡൺ അഡൽസണെ കണ്ടുമുട്ടി. ഇസ്രായേലിലെ ഷെൽഡണിന്റെ രാഷ്ട്രീയ വീക്ഷണങ്ങളെ സ്വാധീനിച്ചതിന്റെ ബഹുമതിയും  അവൾ ഡൊണാൾഡ് ട്രംപിന്റെ സ്ഥാനാരോഹണത്തിന്റെ 'ഫിനാൻസ് വൈസ് ചെയർമാരിൽ' ഒരാളായി സേവനമനുഷ്ഠിച്ചു.  2021-ൽ ഷെൽഡൺ അഡൽസൺ മരിച്ചതിനുശേഷം, അവൾ കാസിനോ കമ്പനിയായ ലാസ് വെഗാസ് സാൻഡ്‌സിന്റെ ഉടമയായി, ഇപ്പോൾ ലോകത്തിലെ ഏറ്റവും ധനികരുടെ റാങ്കിംഗിൽ ഫോർബ്‌സിന്റെ 36-ാം സ്ഥാനത്താണ്. 2022-ൽ അവളുടെ ആസ്തി $38.2B ആണ്. 

## റഫറൻസുകൾ
എലിസബത്ത് ഹിനോസ്‌ട്രോസ

**മരിയ എലിസബത്ത് ജാക്വലിൻ ഹിനോസ്‌ട്രോസ പെരേര** (ജനനം 8 ജൂലൈ 1968) ഒരു പെറുവിയൻ ന്യൂറോ സർജനും പെറു നാഷണൽ പോലീസിന്റെ (പിഎൻപി) മെഡിക്കൽ ജനറലും (റിട്ടയേർഡ്) ആയിരുന്നു. മാർട്ടിൻ വിസ്‌കാരയുടെ സർക്കാരിൽ 2019 നവംബർ 18 മുതൽ 2020 മാർച്ച് 20 വരെ അവർ രാജ്യത്തിന്റെ ആരോഗ്യ മന്ത്രിയായി സേവനമനുഷ്ഠിച്ചിരുന്നു.

## ജീവചരിത്രം
1968 ജൂലൈ 8 ന് ലിമയിലാണ് എലിസബത്ത് ഹിനോസ്‌ട്രോസ ജനിച്ചത്. നാഷണൽ യൂണിവേഴ്സിറ്റി ഓഫ് സാൻ മാർക്കോസിൽനിന്ന് (UNMSM) വൈദ്യശാസ്ത്രത്തിൽ ഡോക്ടറേറ്റ് നേടിയ അവർ, കൂടാതെ ഫെഡറിക്കോ വില്ലാറിയൽ നാഷണൽ യൂണിവേഴ്സിറ്റിയിൽ നിന്ന് (UNFV) ഹോസ്പിറ്റൽ മാനേജ്മെന്റിൽ പരാമർശത്തോടെ പൊതുജനാരോഗ്യത്തിൽ ബിരുദാനന്തര ബിരുദവും നേടി. സാൻ മാർട്ടിൻ ഡി പോറസ് സർവകലാശാലയിൽ നിന്ന് (USMP) ന്യൂറോ സർജറിയിൽ ബിരുദാനന്തര ബിരുദവും പോൾ സബാറ്റിയർ സർവകലാശാലയിൽ നിന്ന് ഫംഗ്ഷണൽ ന്യൂറോ സർജറിയിൽ സ്പെഷ്യലൈസേഷനും അധികമായി നേടിയിട്ടുണ്ട്.

## അവലംബം
ഹാറ്റി അലക്സാണ്ടർ

**ഹാറ്റി എലിസബത്ത് അലക്സാണ്ടർ** (ഏപ്രിൽ 5, 1901 - ജൂൺ 24, 1968) ഒരു അമേരിക്കൻ പീഡിയാട്രീഷ്യനും മൈക്രോബയോളജിസ്റ്റുമായിരുന്നു. ഇംഗ്ലീഷ്:**Hattie Elizabeth Alexander.** 1930-ൽ ജോൺസ് ഹോപ്കിൻസ് യൂണിവേഴ്സിറ്റിയിൽ നിന്ന് എംഡി നേടിയ ഹാറ്റി ന്യൂയോർക്ക് സിറ്റിയിലെ കൊളംബിയ-പ്രെസ്ബിറ്റേറിയൻ ഹോസ്പിറ്റലിൽ ഗവേഷണവും മെഡിക്കൽ ജീവിതവും തുടർന്നു. അവിടെ പ്രധാന മൈക്രോബയോളജിസ്റ്റും കൊളംബിയ-പ്രെസ്ബിറ്റേറിയനിലെ ബാക്ടീരിയ അണുബാധ പ്രോഗ്രാമിന്റെ തലവയും ആയി. കൊളംബിയ സർവ്വകലാശാലയിൽ നിരവധി അഭിമാനകരമായ സ്ഥാനങ്ങൾ അലങ്കരിച്ചിരുന്ന അവർ 1968-ൽ കരൾ അർബുദം ബാധിച്ച് മരണമടഞ്ഞതിനു ശേഷവും ബഹുമാനിക്കപ്പെട്ടു. *[[ഹീമോഫിലസ് ഇൻഫ്ലുവൻസ]]* അണുബാധയ്ക്കുള്ള ആദ്യത്തെ ഫലപ്രദമായ പ്രതിവിധി വികസിപ്പിച്ചതിന് ഹാറ്റി പ്രശസ്തയാണ്.  അതുപോലെ ആന്റിബയോട്ടിക് പ്രതിരോധം തിരിച്ചറിയുകയും പഠിക്കുകയും ചെയ്ത ആദ്യത്തെ ശാസ്ത്രജ്ഞരിൽ ഒരാളാണ്.  പീഡിയാട്രിക് ഗവേഷണത്തിലും ആൻറിബയോട്ടിക് പ്രതിരോധത്തിലും അവളുടെ മുന്നേറ്റത്തിന് 1942 ലെ ഇ. മീഡ് ജോൺസൺ അവാർഡ് ഉൾപ്പെടെ നിരവധി അവാർഡുകളും ബഹുമതികളും അവർക്ക് ലഭിച്ചിട്ടുണ്ട്. അലക്സാണ്ടറുടെ ഗവേഷണങ്ങളും പഠനങ്ങളും ആൻറിബയോട്ടിക്, വാക്സിൻ വികസനം എന്നിവയെക്കുറിച്ചുള്ള ഗവേഷണത്തിന് അടിത്തറ പാകാൻ സഹായിച്ചു.

## റഫറൻസുകൾ
ജൂലിയറ്റ ഗാന്ദ്ര

**ജൂലിയറ്റ ഗാന്ദ്ര** (ജീവിതകാലം: 1917-2007) അംഗോളൻ സ്വാതന്ത്ര്യത്തെ പിന്തുണച്ചതിന് പോർച്ചുഗീസ് അധികാരികൾ തടവിലാക്കിയ ഒരു പോർച്ചുഗീസ് ഡോക്ടറായിരുന്നു. 1964-ൽ ആംനസ്റ്റി ഇന്റർനാഷണലിന്റെ "പ്രിസണർ ഓഫ് കൺസൈൻസ് ഓഫ് ദ ഇയർ" ആയിരുന്നു.

## ആദ്യകാലജീവിതം
1917 സെപ്തംബർ 16-ന് പോർച്ചുഗലിലെ പോർട്ടോയ്ക്ക് സമീപമുള്ള ഒലിവേറ ഡി അസെമെയ്സിൽ മരിയോ ഗാന്ദ്ര, അറോറ റോച്ച ഗുയിമാരേസ് ഗാന്ദ്ര ദമ്പതികളുടെ മകളായി മരിയ ജൂലിയറ്റ ഗ്വിമാരേസ് ഗാന്ദ്ര ജനിച്ചു. മാതാപിതാക്കളുടെ നാല് മക്കളിൽ ഒരാളായിരുന്നു അവർ. അവൾ ലിസ്ബണിൽ നിന്ന് വൈദ്യശാസ്ത്രത്തിൽ ബിരുദം നേടി. സർവ്വകലാശാലയിൽ പഠിക്കുമ്പോൾ അംഗോള സ്വദേശിയായ ഏണസ്റ്റോ കൊച്ചാറ്റ് ഒസോറിയോയെ അവർ കണ്ടുമുട്ടി. ദമ്പതികൾ വിവാഹിതരാകുകയും മകനായ മിഗ്വേൽ ജനിച്ചശേഷം 1940-കളുടെ മധ്യത്തിൽ പോർച്ചുഗലിൻറെ കോളനിയായിരുന്ന അംഗോളയിലേക്ക് പോയി.

## അവലംബം

വർഗ്ഗം:1917-ൽ ജനിച്ചവർ
വർഗ്ഗം:2007-ൽ മരിച്ചവർ
ഡോ. പഞ്ചബ്രാവു ദേശ്മുഖ് മെമ്മോറിയൽ മെഡിക്കൽ കോളേജ്

മഹാരാഷ്ട്രയിലെ അമരാവതിയിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് **ഡോ. പഞ്ചബ്രാവു ദേശ്മുഖ് മെമ്മോറിയൽ മെഡിക്കൽ കോളേജ്** അല്ലെങ്കിൽ **ഭൗസാഹേബ് ദേശ്മുഖ് മെമ്മോറിയൽ മെഡിക്കൽ കോളേജ്**. ഇൻസ്റ്റിറ്റ്യൂട്ടിൽ എംബിബിഎസിനായി 150 ബിരുദ സീറ്റുകളുണ്ട്. പഞ്ചബ്രാവു ദേശ്മുഖിന്റെ പേരിലാണ് ഈ സ്ഥാപനം അറിയപ്പെടുന്നത്. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ഈ കോളേജ് നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.

## അക്കാദമിക്
പ്രത്യേക ലബോറട്ടറികളും ഗവേഷണ കേന്ദ്രങ്ങളും ഉള്ള വിവിധ അക്കാദമിക് വകുപ്പുകൾ സ്കൂളിലുണ്ട്.

### വകുപ്പുകൾ

* അനാട്ടമി
* അനസ്തേഷ്യോളജി
* ബയോകെമിസ്ട്രി
* ഡെർമറ്റോളജി - വെനീറോളജി - ലെപ്രോളജി
* ഒട്ടോറിനോളറിംഗോളജി (ENT)
* ഫോറൻസിക് പതോളജി
* മരുന്ന്
* മൈക്രോബയോളജി
* ഒബ്സ്റ്റട്രിക്സ് ആൻഡ് ഗൈനക്കോളജി
* ഒക്കുപേഷണൽ തെറാപ്പി
* ഒഫ്താൽമോളജി
* ഓർത്തോപീഡിക്സ്
* പതോളജി
* പീഡിയാട്രിക്സ്
* ഫാർമക്കോളജി
* ശരീരശാസ്ത്രം
* പൾമണോളജി
* പ്രിവന്റീവ് മെഡിസിനും സോഷ്യൽ മെഡിസിനും
* ശസ്ത്രക്രിയ
* റേഡിയേഷൻ തെറാപ്പിയും ഓങ്കോളജിയും
* റേഡിയോ രോഗനിർണയം
* റേഡിയോളജി

## അവലംബം

## പുറം കണ്ണികൾ

* 

വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ഗവൺമെൻ്റ് മെഡിക്കൽ കോളേജ്, അകോല

** ഗവൺമെൻ്റ് മെഡിക്കൽ കോളേജ്, അകോല** മഹാരാഷ്ട്രയിലെ അകോല നഗരത്തിലെ ഒരു സർക്കാർ മെഡിക്കൽ കോളേജാണ്. ഇതിൻ്റെ അറ്റാച്ച്ഡ് ടീച്ചിംഗ് ഹോസ്പിറ്റൽ - സർവോപ്ചാർ രുഗ്നാലയ (മൾട്ടി സ്പെഷ്യാലിറ്റി ഹോസ്പിറ്റൽ) മുമ്പ് മെയിൻ ഹോസ്പിറ്റൽ എന്നാണ് അറിയപ്പെട്ടിരുന്നത്. അശോക് വാതിക സ്ക്വയറിന് സമീപമാണ് ഇത് സ്ഥിതി ചെയ്യുന്നത്. അകോലയ്ക്ക് ചുറ്റുമുള്ള നാല് ജില്ലകളിലെ നിരാലംബരായ ജനങ്ങൾക്ക് ഈ സ്ഥാപനം ആരോഗ്യ പരിപാലന സേവനങ്ങൾ നൽകുന്നു.

അകോലയിലെ ജിഎംസിഎച്ച് ഡീൻ ആണ് ഈ സ്ഥാപനം നയിക്കുന്നത്.

## ചരിത്രം
അകോല മേഖലയിലെ ആദ്യത്തെ മെഡിക്കൽ കോളേജാണ് ഈ സർക്കാർ മെഡിക്കൽ കോളേജ്. 2002 ലാണ് ഇത് സ്ഥാപിതമായത്. അന്നത്തെ മുഖ്യമന്ത്രിയായിരുന്ന ബഹു. ശ്രീ. സുശീൽ കുമാർ ഷിൻഡെയുടെ സാന്നിധ്യത്തിൽ ബഹു. ശ്രീ. ദിഗ്വിജയ് ഖാൻവിൽക്കർ 12 സെപ്റ്റംബർ 2003 ഇത് ഉദ്ഘാടനം ചെയ്തു. 

## ജനറൽ
മെഡിക്കൽ കോളേജിന് ഓരോ വർഷവും 200 (2019 മുതൽ) വിദ്യാർത്ഥികളെ ഉൾക്കൊള്ളാനുള്ള ശേഷിയുണ്ട്. നീറ്റ് വഴിയാണ് പ്രവേശനം.

സ്ഥാപനത്തിന്റെ ഇപ്പോഴത്തെ ഡീൻ ഡോ.കുസുമാകർ എസ്.ഘോരോപഡെ ആണ്. അദ്ദേഹം ആക്ടിംഗ് ഡീൻ ആണ്. യോഗ്യതയനുസരിച്ച് അദ്ദേഹം എംബിബിഎസും എംഡിയും (ബയോകെമിസ്ട്രി) ആണ്. കഴിഞ്ഞ 2 വർഷമായി ഇദ്ദേഹമാണ് ഡീന്റെ ജോലി നോക്കുന്നത്. 

സ്ഥാപനം ഒബ്‌സ്റ്റട്രിക്‌സ് ആൻഡ് ഗൈനക്കോളജി, ഡെർമറ്റോളജി, വെനീറൽ രോഗങ്ങൾ; ഒഫ്താൽമോളജി; ചെവി, മൂക്ക്, തൊണ്ട ശസ്ത്രക്രിയ; പ്രിവന്റീവ് ആൻഡ് സോഷ്യൽ മെഡിസിൻ ; ഫാർമക്കോളജി, പാത്തോളജി, മൈക്രോബയോളജി വിഷയങ്ങൾക്ക് ബിരുദാനന്തര വിദ്യാഭ്യാസം നൽകുന്നു.

## അവലംബം

## പുറം കണ്ണികൾ

* https://www.gmcakola.in/

വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
അഡ്‌ലെയ്ഡ് എസ്ട്രാഡ

**അഡ്‌ലെയ്ഡ് എസ്ട്രാഡ** (1898 - 1979) ഒരു പോർച്ചുഗൽ സ്വദേശിയായ മെഡിക്കൽ ഡോക്ടറും ഗവേഷകയുമായിരുന്നു. ബയോളജിക്കൽ സയൻസസിൽ പി.എച്ച്.ഡി. നേടി 1928 മാർച്ചിൽ പ്രവേശനം നേടിക്കൊണ്ട് പോർച്ചുഗീസ് ബയോളജി സൊസൈറ്റിയിൽ ചേർന്ന രണ്ടാമത്തെ പോർച്ചുഗീസ് വനിതയായിരുന്നു അവർ.

## ആദ്യകാലജീവിതം
അഡ്‌ലെയ്ഡ് അഗസ്റ്റ ഫെർണാണ്ടസ് എസ്ട്രാഡ 1898 സെപ്റ്റംബർ 29-ന് വിറ്റോറിയയിലെ പോർട്ടോ പാരീഷിൽ ജനിച്ചു. അവൾ പോർട്ടോയിലെ ലിസിയു അലക്സാണ്ട്രെ ഹെർക്കുലാനോ സ്കൂളിൽ പഠനം നടത്തി. 1913-ൽ പിതാവിന്റെ മരണത്തെത്തുടർന്ന് സ്കൂൾ വിദ്യാഭ്യാസം പൂർത്തിയാക്കുന്നതിനായി അവർ ഒരു ആശുപത്രിയിൽ പാർട്ട് ടൈം ജോലി ചെയ്തു.

1921 ഒക്ടോബറിൽ, പോർട്ടോ യൂണിവേഴ്സിറ്റിയിലെ (FMUP) ഫാക്കൽറ്റി ഓഫ് മെഡിസിനിൽ ഒരു മെഡിക്കൽ കോഴ്‌സിനുചേർന്ന അവൾ പിൽക്കാലത്ത് അവിടെ ഒരു ലക്ചററായി. എസ്ട്രാഡ 1927-ൽ തന്റെ ആദ്യ ബിരുദം പൂർത്തിയാക്കി. ഒരു വിദ്യാർത്ഥിയായിരിക്കെ, 1922-ൽ FMUPയുടെ ഇൻസ്റ്റിറ്റ്യൂട്ട് ഓഫ് ഹിസ്റ്റോളജി ആൻഡ് എംബ്രിയോളജിയിൽ ജോലി ചെയ്യാൻ അവളെ ക്ഷണിച്ചു. അവിടെ അവർ ആബേൽ സലാസറിനെ കണ്ടുമുട്ടിയതിനേത്തുടർന്ന് വിവിധ ഗവേഷണ പ്രവർത്തനങ്ങളിൽ സഹകരിക്കുകയും അടുത്ത സുഹൃത്തുക്കളാകുകയും ചെയ്തു. ഒരു കലാകാരൻ കൂടിയായിരുന്നു സലാസർ, എസ്ട്രാഡയുടെ നിരവധി ചിത്രങ്ങൾ വരച്ചിരുന്നു.

## മെഡിക്കൽ ജീവിതം
1923-ൽ അവൾ ഹിസ്റ്റോളജി അസിസ്റ്റന്റായി നിയമിതയായ അവർ, മൂന്ന് വർഷത്തിന് ശേഷം FMUP യുടെ ക്ലിനിക്കൽ അനാലിസിസ് ലബോറട്ടറി  സജ്ജമാക്കുന്ന ജോലിയിലേയ്ക്ക് നിയമിക്കപ്പെട്ടു. 1932-ൽ FMUPയിലെ സാംക്രമിക രോഗ ക്ലിനിക്കിൽ സഹായിയായി ചേർന്നു. 1941-ൽ അവൾ പോർട്ടോ യൂണിവേഴ്സിറ്റിയിലെ സെന്റർ ഫോർ മൈക്രോസ്കോപ്പിക് സ്റ്റഡീസിൽ ഇന്റേൺഷിപ്പ് ആരംഭിച്ചു. എസ്റ്റാഡോ നോവോ ഭരണത്തോടുള്ള എതിർപ്പ് കാരണം 1935-ൽ തന്റെ മുൻ തസ്തികയിൽ നിന്ന് നീക്കം ചെയ്യപ്പെട്ട പ്രൊഫസറായ ആബേൽ സലാസറിനെ പുനഃസ്ഥാപിക്കുന്നതിനുള്ള ഒരു മാർഗമായാണ് ഈ കേന്ദ്രം സൃഷ്ടിച്ചത്. 1946-ൽ സലാസറിന്റെ മരണശേഷം സെന്റർ അടച്ചുപൂട്ടുന്നത് വരെയുള്ള കാലത്ത് അവൾ അവിടെ തങ്ങി. FMUയിലും സെന്റർ ഫോർ മൈക്രോസ്കോപ്പിക് സ്റ്റഡീസിലും നടത്തിയ ഗവേഷണം "മെനിഞ്ചിയൽ സിൻഡ്രോംസ് ആൻഡ് അബ്നോർമൽ അക്യൂട്ട് മെനിഞ്ചൈറ്റിസ്", "ക്വസ്റ്റ്യൻസ് ഓഫ് ഹെമറ്റോളജിക്കൽ നോമെൻക്ലേച്ചർ"  "ദ ഹെമറ്റോളജിക്കൽ ഇൻഡക്സസ് ഹാവ് നോ ഡയഗ്നോസ്റ്റിക് വാല്യു" എന്നിവയുൾപ്പെടെയുള്ള ഒരു വലിയ ജേർണൽ ലേഖനങ്ങളിലേ രചനയിലേയ്ക്ക്ക്ക് നയിച്ചു.

## അവലംബം
ബ്യൂള മെൽവിൻ അല്ലെൻ

**ബ്യൂള മെൽവിൻ അല്ലെൻ** (ജനനം ജൂലൈ 19, 1937) ഒരു ഡൈൻ ഫിസിഷ്യനായിരുന്നു. 1952-ൽ, 23-ാം വയസ്സിൽ, അവൾ ആദ്യത്തെ മിസ് നവാജോ നേഷൻ ആയിരുന്നു.ഇംഗ്ലീഷ്: **Beulah Melvin Allen**

## ജീവിതരേഖ
ബ്യൂള മാർഗരറ്റ് മെൽവിൻ കാലിഫോർണിയയിലെ യുറേക്കയിൽ 1937 ജൂലൈ 19 ന് ജനിച്ചു, 18 മാസം പ്രായമുള്ളപ്പോൾ കുടുംബത്തോടൊപ്പം നവാജോ റിസർവേഷനിൽ അരിസോണയിലെ ഫോർട്ട് ഡിഫിയൻസിലേക്ക് മാറി.    അവളുടെ അമ്മ ഫോർട്ട് ഡിഫയൻസിലെ ഇന്ത്യൻ ഹോസ്പിറ്റലിൽ നഴ്സായിരുന്നു.  ഏഴാം ക്ലാസിൽ, അവൾ കാലിഫോർണിയയിലേക്ക് താമസം മാറി, ഹൈസ്കൂൾ പഠനം പൂർത്തിയാക്കുന്നത് വരെ അവിടെ താമസിച്ചു.  1952-ൽ, വാർഷിക നവജോ നേഷൻ മേളയിൽ മെൽവിൻ മിസ് നവാജോ ആയി തിരഞ്ഞെടുക്കപ്പെട്ടു. ആ സമയത്ത്, ഏത് മത്സരാർത്ഥിക്ക് ഏറ്റവും കൂടുതൽ കൈയടി ലഭിച്ചോ എന്നതിനെ ആശ്രയിച്ചായിരുന്നു മത്സരം.

1954 മുതൽ അവൾ ബർണാർഡ് കോളേജിൽ ചേർന്നു, അവിടെ രണ്ട് വർഷം പഠിക്കാൻ പദ്ധതിയിട്ടു.  1955-ൽ അവൾ അരിസോണ സ്റ്റേറ്റ് കോളേജിൽ ചേർന്നു, 1956-ൽ അവൾ തന്റെ ജൂനിയർ വർഷം ഒറിഗോൺ യൂണിവേഴ്സിറ്റിയിൽ ചെലവഴിച്ചു.

അവൾ 1958 ലും 1959 ലും കോർണൽ മെഡിക്കൽ കോളേജിൽ ചേർന്നു, രണ്ട് വർഷവും നവാജോ ട്രൈബൽ സ്കോളർഷിപ്പ് ലഭിച്ചു.     1961-ൽ അരിസോണ സർവകലാശാലയിൽ നിന്ന് നരവംശശാസ്ത്രത്തിൽ ബിരുദം നേടി. 1969 നവംബർ 14-ന് , കാലിഫോർണിയയിലെ കോൺട്രാ കോസ്റ്റയിൽ വെച്ച് ബ്യൂള റിച്ചാർഡ് എൻ. അല്ലെനെ വിവാഹം കഴിച്ചു.  

അരിസോണ യൂണിവേഴ്സിറ്റി കോളേജ് ഓഫ് മെഡിസിനിൽ ചേരാൻ അവൾക്ക് ഒരു ഫെലോഷിപ്പ് ലഭിച്ചു, ഏകദേശം 1980 കളുടെ തുടക്കത്തിൽ അവൾ ബിരുദം നേടി.  

## റഫറൻസുകൾ
ബ്യൂള റീം അല്ലെൻ

**ബ്യൂള റീം അല്ലെൻ** (ജനുവരി 26, 1897മാർച്ച് 17, 1989) രണ്ടാം ലോകമഹായുദ്ധസമയത്ത് ഒരു അമേരിക്കൻ നഴ്സ്, ഫിസിഷ്യൻ, സിവിലിയൻ ഫിസിഷ്യൻ എന്നിവരായിരുന്നു. ഇംഗ്ലീഷ്:**Beulah Ream Allen.**  1922-ൽ നഴ്‌സിംഗ് ബിരുദം നേടിയ ശേഷം, അവൾ സൂപ്പർവൈസിംഗ് നഴ്‌സായി ജോലി ചെയ്യുകയും സാൾട്ട് ലേക്ക് സിറ്റിയിലെ എൽഡിഎസ് ഹോസ്പിറ്റലിലെ വിദ്യാഭ്യാസ വകുപ്പിന്റെ തലവനായി പ്രവർത്തിക്കുകയും ചെയ്തു. 1928 വരെ അവൾ യൂട്ടാ സംസ്ഥാനത്തിന്റെ ഹോസ്പിറ്റൽ ഇൻസ്പെക്ടറായി ജോലി ചെയ്തു, മെഡിക്കൽ സ്കൂളിൽ ചേരാൻ സാൻ ഫ്രാൻസിസ്കോയിലേക്ക് മാറി. സാൻഫ്രാൻസിസ്കോയിലെ കാലിഫോർണിയ സർവകലാശാലയിൽ ബിരുദം നേടിയപ്പോൾ, അവൾ ബേ ഏരിയയിൽ നഴ്സായി ജോലി ചെയ്തു. 1932-ൽ മെഡിക്കൽ ബിരുദം നേടിയ ശേഷം അവൾ ഫിലിപ്പീൻസിലേക്ക് പോയി, അവിടെ അവൾ ഒരു മെഡിക്കൽ പ്രാക്ടീസ് ആരംഭിച്ചു.

രണ്ടാം ലോകമഹായുദ്ധസമയത്ത്, അവർ യുണൈറ്റഡ് സ്റ്റേറ്റ്സ് ആർമിയുടെ സിവിലിയൻ സർജനായി സന്നദ്ധസേവനം ചെയ്തു. ബാക്കിയുള്ള സൈന്യം ബറ്റാൻ പെനിൻസുലയിലേക്ക് പിൻവാങ്ങിയപ്പോൾ അവൾ ബാഗിയോയിൽ തന്നെ നിലയുറപ്പിക്കുകയും ഏകദേശം 30 സൈനികരുടെ ചികിത്സാ ചുമതല വഹിക്കുകയും ചെയ്തു. 1941-ൽ തടവിലാക്കപ്പെട്ട അവളെ മോചിപ്പിക്കുന്നതിനുമുമ്പ് മൂന്ന് തടങ്കൽപ്പാളയങ്ങളിൽ പാർപ്പിച്ചു . അമേരിക്കയിലേക്ക് മടങ്ങിയ അവൾ ബേ ഏരിയയിൽ തന്റെ പരിശീലനം പുനരാരംഭിച്ചു. 1946-ൽ അവർക്ക് മെഡൽ ഓഫ് ഫ്രീഡം ലഭിച്ചു. 1960-ൽ, അവൾ തന്റെ പ്രാക്ടീസ് യൂട്ടായിലെ പ്രൊവോയിലേക്ക് മാറ്റി, അവിടെ 1964 വരെ ബ്രിഗാം യംഗ് യൂണിവേഴ്സിറ്റി കോളേജ് ഓഫ് നഴ്സിംഗിന്റെ ഡീൻ ആയി സേവനമനുഷ്ഠിച്ചു. ബ്യൂള 1979-ൽ വിരമിക്കുകയും ആ വർഷം വിവാഹം കഴിക്കുകയും അരിസോണയിലെ മെസയിലേക്ക് താമസം മാറുകയും ചെയ്തു, അവിടെ 1989-ൽ മരണം വരെ താമസിച്ചു.

## റഫറൻസുകൾ
സോഫിയ ക്വിന്റിനോ

**സോഫിയ ക്വിന്റിനോ** (1879-1964) പോർച്ചുഗലിൽ ബിരുദം നേടിയ ആദ്യത്തെ വനിതാ ഡോക്ടർമാരിൽ ഒരാളാണ്. പോർച്ചുഗീസ് രാജവാഴ്ചയെ എതിർത്ത ഒരു സജീവ ഫെമിനിസ്റ്റായിരുന്ന അവർ, മുമ്പ് നഴ്‌സിംഗ് ജോലി കന്യാസ്ത്രീകളുടെ കുത്തകയായിരുന്ന ഒരു രാജ്യത്ത്, ഒരു മതേതര നഴ്സിംഗ് സേവനം വികസിപ്പിക്കുന്നതിൽ  ഒരു സു പ്രധാന പങ്ക് വഹിച്ചു.

## പശ്ചാത്തലം
1879-ൽ പോർച്ചുഗലിലെ കഡാവൽ മുനിസിപ്പാലിറ്റിയിലെ ലാമാസ് ഗ്രാമത്തിലാണ് സോഫിയ ഡ കോൺസിക്കാവോ ക്വിന്റിനോ ജനിച്ചത്. അവൾ ഒടുവിൽ ലിസ്ബൺ യൂണിവേഴ്സിറ്റിയിലെ ഫാക്കൽറ്റി ഓഫ് മെഡിസിൻ ആയി മാറിയ എക്കോള മെഡിക്കോ-സിറുർഗിക്ക ഡി ലിസ്ബോവ (മെഡിക്കൽ-സർജിക്കൽ സ്കൂൾ ഓഫ് ലിസ്ബൺ) എന്ന സ്ഥാപനത്തിൽ പഠനത്തിന് ചേർന്നു. ബിരുദാനന്തരം, "*Some Words Regarding the Sensitization of Bacteria*" എന്ന തലക്കെട്ടിൽ, ലിസ്ബണിലെ പൊതു ആശുപത്രികളിൽ സേവനം നൽകുന്ന ക്ലിനിക്കൽ അനാലിസിസ് ലബോറട്ടറിയിൽ അവർ അസിസ്റ്റന്റായി ജോലി ചെയ്തു. 1918 നും 1948 നും ഇടയിൽ ലിസ്ബണിലെ പൊതു ആശുപത്രികളിലെ ഫിസിയോതെറാപ്പി സേവനങ്ങളുടെ മേധാവിയായിരുന്ന അവർ, ഒരു ജനറൽ ഡോക്ടറായും ഹൈസ്കൂൾ അധ്യാപികയായും ജോലി ചെയ്തു. കരിയറിന്റെ മധ്യത്തിൽ അവൾ യൂണിവേഴ്സിറ്റിയിൽ തിരിച്ചെത്തുകയും 1931 ൽ പാരീസ് യൂണിവേഴ്സിറ്റിയിലെ ഫാക്കൽറ്റി ഓഫ് മെഡിസിനിൽ നിന്ന് ബിരുദം നേടുകയും ചെയ്തു.

## നഴ്സിംഗ്
ഒന്നാം ലോക മഹായുദ്ധം (1914-18) പൊട്ടിപ്പുറപ്പെട്ടത് സൈനികർക്കും യുദ്ധത്തിൽ പരിക്കേറ്റവർക്കും അവരുടെ കുടുംബങ്ങൾക്കും പിന്തുണയുമായി നിരവധി സ്ത്രീ പ്രസ്ഥാനങ്ങൾ സൃഷ്ടിക്കുന്നതിലേക്ക് നയിച്ചു. "യുദ്ധത്തിന്റെ ഇരകൾക്കുള്ള പോർച്ചുഗീസുകാരുടെ സഹായം" രൂപീകരിച്ചത് കത്തോലിക്കാ സഭയാണ് എന്നിരുന്നാലും, അത്തരം പരിചരണം മതവുമായി ബന്ധപ്പെടുത്തരുതെന്ന് ശക്തമായി വാദിച്ച സോഫിയ ക്വിന്റിനോ 1914-ൽ സൃഷ്ടിക്കപ്പെട്ടതും പോർച്ചുഗലിൽ കന്യാസ്ത്രീകൾക്ക് മാത്രമായി നടത്താത്ത ആദ്യത്തെ നഴ്സിംഗ് കോഴ്സുകൾ നടത്തിയതുമായ ഒരു മതേതര സംഘടനയായ പെല പത്രിയയുടെ പ്രധാന സാരഥികളിൽ ഒരാളായിരുന്നു.  1916 മാർച്ചിൽ ജർമ്മനി പോർച്ചുഗലിനെതിരെ യുദ്ധം പ്രഖ്യാപിച്ചതിനുശേഷം, പോർച്ചുഗീസ് വിമൻ ക്രൂസേഡ് എന്ന സംഘടനയിലെ നഴ്സിംഗ് പരിശീലനത്തിന്റെ മേധാവിയായിരുന്നു ക്വിന്റിനോ. യുദ്ധരംഗത്ത് അണിനിരന്ന സൈനികർക്ക് സഹായം നൽകുകയും യുദ്ധസേവനത്തിനായി സ്ത്രീകളെ സംഘടിപ്പിക്കുകയും യുദ്ധ മുന്നണിയിലേയ്ക്ക് തണുപ്പിനെ പ്രതിരോധിക്കുന്ന വസ്ത്രങ്ങൾ നൽകുന്നതുപോലെയുള്ള സേവനങ്ങൾ നൽകുന്ന പോർച്ചുഗലിലെ ആദ്യത്തെ സ്ഥാപനങ്ങളിലൊന്നായിരുന്നു ഇത്.

## അവലംബം
ഏഥെൽ ഡി. അല്ലെൻ

**ഏഥെൽ ഡി. അല്ലെൻ** (മേയ് 8, 1929 - ഡിസംബർ 16, 1981)  ഒരു ആഫ്രിക്കൻ-അമേരിക്കൻ രാഷ്ട്രീയക്കാരനും റിപ്പബ്ലിക്കൻ പാർട്ടിയിൽ നിന്നുള്ള വൈദ്യയുമായിരുന്നു. ഇംഗ്ലീഷ്:**Ethel D. Allen.** 10 മാസക്കാലം ഡിക്ക് തോൺബർഗിന്റെ ഗവർണറുടെ കീഴിൽ കോമൺവെൽത്ത് ഓഫ് പെൻസിൽവാനിയയുടെ സെക്രട്ടറിയായി സേവനമനുഷ്ഠിച്ചു. 1979 ജനുവരി, ഒക്ടോബർ മാസങ്ങളിൽ. സംസ്ഥാന കാബിനറ്റിൽ സേവനമനുഷ്ഠിക്കുന്നതിന് മുമ്പ്, ഏഥെൽ  അഞ്ചാമത്തെയും വലിയ ജില്ലകളെയും പ്രതിനിധീകരിച്ച് 1972 മുതൽ 1979 വരെ ഫിലാഡൽഫിയ സിറ്റി കൗൺസിൽ അംഗമായിരുന്നു.

## ജീവിതരേഖ
പെൻസിൽവാനിയയിലെ ഫിലാഡൽഫിയയിലാണ് ഏഥെൽ  ജനിച്ചത്. അവൾ വെസ്റ്റ് വിർജീനിയ സ്റ്റേറ്റ് കോളേജിൽ പഠിച്ചു, അവിടെ കെമിസ്ട്രിയിലും ബയോളജിയിലും ഗണിതശാസ്ത്രത്തിൽ പ്രാവീണ്യം നേടി, 1963  ൽ ഫിലാഡൽഫിയ കോളേജ് ഓഫ് ഓസ്റ്റിയോപതിക് മെഡിസിനിൽ നിന്ന് ഓസ്റ്റിയോപ്പതി ഡോക്ടർ നേടി. അവളുടെ മാതാപിതാക്കൾ പ്രാദേശിക ഡെമോക്രാറ്റിക് രാഷ്ട്രീയത്തിൽ സജീവമായിരുന്നപ്പോൾ, ഏഥെൽ ഒടുവിൽ റിപ്പബ്ലിക്കൻ വോളന്റിയറായി മാറി, 1952 -ൽ ഡ്വൈറ്റ് ഐസൻഹോവർ ഉൾപ്പെടെയുള്ള വിവിധ പ്രചാരണങ്ങൾക്കായി പ്രവർത്തിച്ചു

ഏഥെൽ തന്നെ "ഗെട്ടോ പ്രാക്ടീഷണർ"  അഥവാ ആഫ്രിക്കൻ അമേരിക്കൻ ഡോക്റ്റർ എന്നാണ് സ്വയം വിവരിച്ചിട്ടുള്ളത്. അവൾ ഫിലാഡൽഫിയയിലെ ഏറ്റവും ദരിദ്രമായ ചില പ്രദേശങ്ങളിൽ ബുദ്ധിമുട്ടുള്ളതും പലപ്പോഴും അപകടകരവുമായ സാഹചര്യങ്ങളിൽ പ്രവർത്തിച്ചു. ഒരു ഘട്ടത്തിൽ, അവളെ കള്ളത്തരത്തിൽ വീട്ടിലേക്ക് വിളിച്ചു വരുത്തി കവർച്ച ചെയ്യുകയുണ്ടായി. അവളുടെ മെഡിക്കൽ ബാഗിൽ നിന്ന് മയക്കുമരുന്ന് ലഭിക്കുമെന്ന പ്രതീക്ഷയിൽ നാല് പുരുഷന്മാർ അവളെ വളഞ്ഞിരുന്നു, എന്നാൽ തോക്ക് പ്രയോഗിച്ച് കൊള്ളക്കാരെ ഓടിച്ച ശേഷം അവൾ സുരക്ഷിതമായി രക്ഷപ്പെട്ടു. 

## റഫറൻസുകൾ
സാറാ ബെനോലിയൽ

**സാറാ ബെനോലിയൽ** പോർച്ചുഗലിലെ ആദ്യത്തെ വനിതാ ശിശുരോഗ വിദഗ്ധയും ഒരു സജീവ ഫെമിനിസ്റ്റുമായിരുന്നു. ശിശുമരണനിരക്ക് ഉയർന്നുനിന്നിരുന്ന സമയത്ത് രാജ്യത്ത് ശിശുരോഗചികിത്സയുടെയും ശിശു സംരക്ഷണത്തിന്റെയും വികസനത്തിൽ അവർ ഒരു സുപ്രധാനമായ പങ്ക് വഹിച്ചു. പീഡിയാട്രിക്സിനെക്കുറിച്ചുള്ള നിരവധി പ്രസിദ്ധീകരണങ്ങളുടെ രചയിതാവുകൂടിയാണ് അവർ.

## ജീവിതരേഖ
1898 ഏപ്രിൽ 12 ന് ബ്രസീലിലെ ആമസോണാസ് സംസ്ഥാനത്തിലെ മനാസിന്റെ തെക്ക് ഭാഗത്തുള്ള ബോർബയിലാണ് സാറ ബാർചിലോൺ ബെനോലിയൽ ജനിച്ചത്. മൊറോക്കോയിൽ താമസിച്ചിരുന്ന സെഫാർഡി വിഭാഗത്തിൽപ്പെട്ട ജൂത വംശജരായിരുന്നു അവളുടെ കുടുംബം. ഏഴാമത്തെ വയസ്സിൽ പോളിയോ പിടിപെട്ട അവർ, അതിൽ നിന്ന് പൂർണമായി മുക്തയായില്ല. പീഡിയാട്രീഷ്യൻ ആകാനുള്ള അവളുടെ തീരുമാനത്തെ ഇത് സ്വാധീനിച്ചിരുന്നു. ചെറുപ്പകാലത്തുതന്നെ അവൾ കുടുംബത്തോടൊപ്പം പോർച്ചുഗലിലേക്ക് താമസം മാറി. 1925-ൽ ലിസ്ബൺ സർവ്വകലാശാലയിലെ ഫാക്കൽറ്റി ഓഫ് മെഡിസിനിൽ നിന്ന് ബിരുദം നേടിയ സാറാ ബെനോലിയൽ, അടുത്ത വർഷം ക്ഷയരോഗ മസ്തിഷ്ക ജ്വരത്തെക്കുറിച്ചുള്ള ഒരു പ്രബന്ധത്തോടെ ഡോക്ടറേറ്റ് നേടി. തുടർന്ന് ജർമ്മനി, ഓസ്ട്രിയ, ഫ്രാൻസ് എന്നിവിടങ്ങളിൽ പീഡിയാട്രിക്സിൽ വിവിധ കോഴ്സുകളിൽ  ഗ്രാഹ്യം നേടി. 1928-ൽ അവൾ പോർച്ചുഗീസ് പൗരത്വം സ്വീകരിച്ചു.

## കരിയർ
പോർച്ചുഗലിൽ ശിശുരോഗ മേഖലയിൽ വൈദഗ്ധ്യം നേടിയ ആദ്യത്തെ വനിതാ ശിശുരോഗ വൈദ്യനായിരുന്നു ബെനോലിയൽ. അവൾ യോഗ്യത നേടുന്നതിന് മുമ്പുതന്നെ, ലിസ്ബണിലെ ഡോണ എസ്റ്റെഫാനിയ ആശുപത്രിയിൽ രോഗികളായ കുട്ടികൾക്കായി അവർ ഒരു നഴ്സറി സ്ഥാപിച്ചിരുന്നു. 1930-ൽ, സ്‌കൂളുകളിൽ അമ്മമാർക്കും വിദ്യാർത്ഥികൾക്കുമായി സൗജന്യ ശിശുപരിപാലന കോഴ്‌സുകൾ സംഘടിപ്പിച്ച അവർ, ഒരു വർഷത്തിനുശേഷം  സിവിൽ ആശുപത്രികളിലെ വനിതാ ജീവനക്കാർക്കായി ഒരു ക്രെഷ് സ്ഥാപിക്കുകയും, ലിസ്ബണിൽ ഹോസ്പിറ്റൽ ഡി സാന്റോ അന്റോണിയോ ഡോസ് കപുച്ചോസിലെ ഒരു മാതൃകാ ഡേ-കെയർ സെന്ററിന്റെ ഡയറക്ടറായി ചുമതലയേൽക്കുകയും ചെയ്തു.  1935-ൽ, പോർച്ചുഗലിൽ പീഡിയാട്രിക്സിന്റെ സ്പെഷ്യാലിറ്റി പരിചയപ്പെടുത്തിയ പ്രൊഫ. ജെയിം സലാസർ ഡി സൂസയുടെ സഹായിയായി മുമ്പ് അവിടെ ജോലി ചെയ്തിരുന്ന അവർക്ക്, ഫാക്കൽറ്റി ഓഫ് മെഡിസിനിൽ പീഡിയാട്രിക്സിന്റെ ചുമതല നൽകി. ജോവോ ഡി ഡ്യൂസിന്റെയുംhttp://www.joaodeus.com/associacao/associacao.asp മറ്റ് ആശുപത്രികളിലെയും നഴ്സറി സ്കൂളുകളിലെ ഡോക്ടർ കൂടിയായിരുന്നു അവർ.

## അവലംബം
ഗവൺമെന്റ് മെഡിക്കൽ കോളേജ് & ജനറൽ ഹോസ്പിറ്റൽ, ബാരാമതി

ഇന്ത്യയിലെ മഹാരാഷ്ട്രയിലെ ബാരാമതിയിൽ സ്ഥിതി ചെയ്യുന്ന ഒരു മെഡിക്കൽ കോളേജും അനുബന്ധ ആശുപത്രിയുമാണ് **ഗവൺമെന്റ് മെഡിക്കൽ കോളേജ് & ജനറൽ ഹോസ്പിറ്റൽ, ബാരാമതി (GMCB)**. 2019-ലാണ് ഇത് സ്ഥാപിതമായത്. ബാരാമതിയിലെ ഗവൺമെന്റ് മെഡിക്കൽ കോളേജ് നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. ഇന്ത്യയിലെ മെഡിക്കൽ വിദ്യാഭ്യാസത്തിനായുള്ള മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള കോളേജാണിത്. 

നിലവിൽ, ബാരാമതിയിലെ സർക്കാർ മെഡിക്കൽ കോളേജ് നൂറോളം വിദ്യാർത്ഥികൾക്ക് ബിരുദ മെഡിക്കൽ കോഴ്‌സുകളിൽ പരിശീലനം നൽകുന്നു. കോളേജിന് അഞ്ച് നിലകളും പാർക്കിംഗ് സ്ഥലവുമുണ്ട്. ജനറൽ ആശുപത്രിയിൽ 21 വാർഡുകളും 13 ഓപ്പറേഷൻ തിയറ്ററുകളും പി+ജി+6 നിലകളുമുണ്ട്. 

കോളേജും ജനറൽ ആശുപത്രിയും മഹാരാഷ്ട്ര സർക്കാരിന്റെ കീഴിലാണ് പ്രവർത്തിക്കുന്നത്.

## സ്ഥാനം
മഹാരാഷ്ട്രയിലെ പൂനെ ജില്ലയിലെ ബാരാമതിയിലെ MIDC ഏരിയയ്ക്ക് സമീപം ഒരേ കാമ്പസിലാണ് മെഡിക്കൽ കോളേജും ജനറൽ ആശുപത്രിയും സ്ഥിതി ചെയ്യുന്നത്. ഏറ്റവും അടുത്തുള്ള റെയിൽവേ ജംഗ്ഷൻ ദൗണ്ട് ജംഗ്ഷൻ ആണ്, ബാരാമതി റെയിൽവേ സ്റ്റേഷനാണ് ഏറ്റവും അടുത്തുള്ള റെയിൽവേ സ്റ്റേഷൻ. പൂനെ അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.

## പ്രവേശനം
2019 മെയ് മാസത്തിൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം ലഭിച്ചതിന് ശേഷം 2019 ലാണ് എംബിബിഎസ് കോഴ്സുകളിലേക്കുള്ള പ്രവേശനം ആദ്യമായി ആരംഭിച്ചത്.

നിലവിൽ 100 വിദ്യാർത്ഥികളാണ് കോളേജിന്റെ ശേഷി. വിദ്യാർത്ഥികൾക്ക് ലഭ്യമായ ആകെ സീറ്റുകളിൽ 15% അഖിലേന്ത്യാ ക്വാട്ടയ്ക്കും 85% സംസ്ഥാന ക്വാട്ടയ്ക്കും സംവരണം ചെയ്തിരിക്കുന്നു.

## അവലംബം


വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
മേരി ബ്രൂയിൻസ് ആലിസൺ

**മേരി ബ്രൂയിൻസ് ആലിസൺ** (മാർച്ച് 19, 1903 - സെപ്റ്റംബർ 15, 1994) അറേബ്യയിൽ മിഷനറി ഫിസിഷ്യനായി ജോലി ചെയ്ത അമേരിക്കയിൽ വൈദ്യശാസ്ത്രത്തിൽ പരിശീലനം നേടിയ ആദ്യത്തെ അമേരിക്കൻ വനിതകളിൽ ഒരാളാണ്. ഇംഗ്ലീഷ്:**Mary Bruins Allison.** ഫിലാഡൽഫിയയിൽ മെഡിക്കൽ കോളേജിൽ പഠിക്കുമ്പോൾ അവൾ അറബി പഠിച്ചു. 1934-ൽ മിഷനറി ഫിസിഷ്യനായി ജോലി ചെയ്യാൻ മിഡിൽ ഈസ്റ്റിലേക്ക് പോയി. നാൽപ്പത് വർഷത്തെ നീണ്ട കരിയറിൽ, അവർ പ്രധാനമായും കുവൈറ്റിലും ഇന്ത്യ, ഖത്തർ, ബഹ്‌റൈൻ, ഒമാൻ എന്നിവിടങ്ങളിലും ജോലി ചെയ്തു. കുവൈറ്റിലെ തന്റെ പദവിയിൽ അവർ സമ്പന്നരും ദരിദ്രരുമായ സ്ത്രീകളെ കൈകാര്യം ചെയ്തു.

വിജയിക്കണമെങ്കിൽ, പരിമിതമായ പരിശീലനം ലഭിച്ച മെഡിക്കൽ സ്റ്റാഫ്, അപര്യാപ്തമായ മെഡിക്കൽ വിഭവങ്ങൾ, സാംസ്കാരികവും ഭാഷാപരവും മതപരവുമായ വ്യത്യാസങ്ങൾ മൂലമുള്ള തടസ്സങ്ങൾ എന്നിവയുൾപ്പെടെ നിരവധി തടസ്സങ്ങൾ അവൾക്ക് തരണം ചെയ്യേണ്ടിവന്നു. അവൾ ജോലി ചെയ്തിരുന്ന രാജ്യങ്ങളിൽ ആധുനിക വൈദ്യസഹായം സ്ഥാപിക്കുന്നതിൽ അവർ ഗണ്യമായ സംഭാവനകൾ നൽകി;  ബഹ്‌റൈനിലെയും ഒമാനിലെയും ഭരണാധികാരികൾ അവരുടെ രാജ്യങ്ങളിൽ ആശുപത്രികൾ സ്ഥാപിക്കാൻ സഹായിക്കാൻ **മേരിയോട്** ആവശ്യപ്പെട്ടു. 1975-ൽ അവൾ അമേരിക്കയിലേക്ക് മടങ്ങി.

## റഫറൻസുകൾ
കരോലിന ബിയാട്രിസ് ആഞ്ചലോ

**കരോലിന ബിയാട്രിസ് ആഞ്ചലോ** (ജീവിതകാലം: 16 ഏപ്രിൽ 1878 - 3 ഒക്ടോബർ 1911) ഒരു പോർച്ചുഗീസ് ഡോക്ടറും പോർച്ചുഗലിൽ വോട്ട് ചെയ്ത ആദ്യത്തെ വനിതയുമായിരുന്നു.

## ജീവിതരേഖ
കരോലിന ബിയാട്രിസ് ആഞ്ചലോ ലിസ്ബണിൽ പ്രാക്ടീസ് ചെയ്തിരുന്ന ഒരു മെഡിക്കൽ ഡോക്ടറായിരുന്നു. ഒന്നിലധികം മഹിളാ അസോസിയേഷനുകളിൽ പങ്കെടുത്തിരുന്ന അവർ ഒരു ഫെമിനിസ്റ്റും വോട്ടവകാശവാദിയുമായിരുന്നു. അവർ പോർച്ചുഗീസ് വിമൻസ് റിപ്പബ്ലിക്കൻ ലീഗിന്റെ നേതാവായിരുന്നു, 1911-ൽ അവളും അഡ്‌ലെയ്ഡ് കാബെറ്റും ചേർന്ന് പോർച്ചുഗീസ് അസോസിയേഷൻ ഓഫ് ഫെമിനിസ്റ്റ് പ്രൊപ്പഗാണ്ട (അസോസിയാനോ ഡി പ്രൊപ്പഗണ്ട ഫെമിനിസ്റ്റ) സ്ഥാപിക്കുകയും, അതിന്റെ മേധാവിയായി മറ്റൊരു ഫെമിനിസ്റ്റായിരുന്ന അന ഡി കാസ്ട്രോ ഒസോറിയോ അവരോധിക്കപ്പെടുകയും ചെയ്തു.

## വോട്ട് രേഖപ്പെടുത്തൽ
1911 മെയ് 28-ന്, രാജവാഴ്ച അവസാനിച്ചശേഷമുള്ള ആദ്യ തിരഞ്ഞെടുപ്പിൽ 1911-ൽ കോൺസ്റ്റിറ്റ്യുവന്റ് നാഷണൽ അസംബ്ലിയിലേക്ക് പ്രതിനിധികളെ തിരഞ്ഞെടുക്കാനായി ആഞ്ചലോ തന്റെ വോട്ട് രേഖപ്പെടുത്തി. 21 വയസ്സിനു മുകളിൽ പ്രായമുള്ള സാക്ഷരതയുള്ള ഗൃഹനാഥകൾക്ക് വോട്ടവകാശം നൽകുന്ന നിയമത്തിലെ അവ്യക്തതയാണ് അവൾ വോട്ട് രേഖപ്പെടുത്താൻ ഉപയോഗിച്ചത്. വിധവയും ഒരു മകളുടെ അമ്മയായുമായിരുന്ന അവർ ഒരു ഗൃഹനാഥയായിരുന്നു. താമസിയാതെ, 1913 ജൂലൈ 3-ന്, വോട്ടവകാശം സാക്ഷരരും 21 വയസ്സിനു മുകളിലുള്ളവരുമായ പുരുഷ പ്രജകൾക്ക്  മാത്രമാണെന്ന് വ്യക്തമാക്കുന്ന ഒരു നിയമം പാസാക്കപ്പെട്ടു. അവളുടെ വോട്ട് രേഖപ്പെടുത്തൽ പോർച്ചുഗലിലുടനീളവും, മറ്റ് രാജ്യങ്ങളിലെ ഫെമിനിസ്റ്റ് അസോസിയേഷനുകൾക്കിടയിലും വ്യാപകമായി റിപ്പോർട്ട് ചെയ്യപ്പെട്ടിരുന്നു.

## അവലംബം

വർഗ്ഗം:1878-ൽ ജനിച്ചവർ
വർഗ്ഗം:1911-ൽ മരിച്ചവർ